
SEGUN CIFRANAN Dl CBS 

TURISTANAN TA GASTA 
MUCHO MENOS NA 
ARUBA DESDE 2009 

MINISTER Dl TURISMO TA MANIPULA CU INFORMACION! 


PARTIDO MEP 

DICON AINDA NO A PUBLICA 
E REBAHO Dl PRIJS Dl AWA 
OFICIALMENTE? 

Y DICON GASTO Dl CORIENTE NO TA BAY BAHA? 


CLUB KIBRAHACHA 60+ A ENTREGA 
PREMIO Dl SU RIFA NA E GANADORNAN 


Segun Rudy Lampe: 

Parlamento ta bay cu 
vakantie y nada di ley 
di financiamento di 
partidonan politico 


Sr. Roque Dirksz di Swipe Team: 


14 multa a cay pa 
criadero di dengue 
na Paradera 


Empleado di SIAD transporta 
cu urgencia pa hospital 



Problema familiar a termina den 
lantamento contra polis 



Hobennan cu no ta bay school 
mas, gara den V-car horta 

Segun mr. Carl Giel di MEP: 

Minister mester 
pone un banda e 
lazonan di amistad 
cu e doño di FLY 
Aruba 

Pensa riba interes di mama y tatanan di 
famia cu a wordo perhudica 



STA. CRUZ—Durante 
e conferencia di 
Partido MEP, sr. 
Carl Giel a hiba 
palabra y a expresa 
lo siguiente: “Den 
campaña biaha 
pasa m’a pone hopi 
atencion y m’a bisa 
hopi duidelijk cu si 
bo tira bo voto den e 
caso aki trahador- y 
hendenan cu ta den 
seccion hotelero, bo 
ta bezig ta tirando un 
voto contra bo mes. 
Dicon m’a bisa esaki? 
Awor bo ta mira e 
consecuencianan. 
Trahadornan ta 
wordo trapa den 
diferente hotel. Bo ta 
haya trahadornan di 
Valero riba cual hopi 
hende nota papiando 
ultimamente. 
Trahadornan di 
Valero te ainda ta den 
un incertidumbre. 
Empleadonan a 
haya ofertanan di 
Nigeria, Surinam etc. 
pa bay traha afor. 
Diferente empleado 
ta determina pa 
bandona Aruba pa 
bay traha afor den 
un termino corto. 
Pakico? Pa motibo 
di incertidumbre cu 
tin actualmente den 
e refineria. A papia 


yen cos di Petro 
China pero te ainda 
no tin nada concreto 
di kico ta bay pasa. 
Tambe nos tin e 
cuestion di Fly 
Aruba. Caminda bo 
tin 83 empleado cu 
a traha y te ainda no 
a haya nan salario 
cu nan tin derecho 
riba dje.” Sr. Giel 
a trece padilanti 
cu MEP a reuni cu 
empleadonan di Fly 
Aruba dialuna ultimo 
y a pidi atencion 
pa e situacion aki 
caminda un grupo di 
empleado a wordo 
perhudica y caminda 
e Minister no ta saca 
man pa yuda nan. Ta 
urgi e minister pone 
un banda su lazonan 
di amistad cu e doño 
di Fly Aruba of cu e 
yiu di e doño y pensa 
riba e interesnan di 
e mama y tatanan 
di famia cu a wordo 
perhudica. Partido 
MEP ta tene rueda 
di prensa den pueblo 
y mester remarca cu 
e conferencianan 
di prensa aki den 
pueblo ta causando 
un impacto grandi. 
Pueblo mes ta pidi 
MEP bay bishita 
nan cu e mesa y 
oponentenan ta haci 
tur cos posibel pa 
boycotea nan. Pero 
importante ta cu e 
mesa aki ta trece tur 
berdad na luz di dia 
y e berdad semper 
ta alcanza e mentira, 
ni con bon e mentira 
ta mustra di ta. 


PARTIDO MEP A HIBA E MESA MARRIOTT: 

MANEHO Dl TURISMO NA 
ARUBA TA MALO 

Partido MEP e siman aki a hiba e “mesa” pa e conferencia di prensa den 

pueblo, banda di hotelnan grandi. Esaki pa enfoca riba 

e tema di turismo. 



STA. CRUZ - Lider di 
fraccion y alavez ex 
minister di turismo, 
ing. Edison Briesen a 
elabora riba e resultadonan 
pober di turismo durante 
maneho di Otmar Oduber. 
Cifranan di Bureau di 
Estadistica, no ta gaña! 
E cantidad di placa cu un 
turista ta gasta na Aruba e 
disminui considerablemente 
desde cu e gobierno aki 
a tuma mando. Tempo di 
gobierno di MEP e averahe 
a subi te na 184 florin pa dia. 
Pero na man di e gobierno 
aki el’a baha cu 25 florin. 
Pues cada turista ta gasta 25 
florin menos PA DIA. Conta 
esey na e cantidad di turista 
y cantidad di dia den un aña y 
asina bo ta mira cu tur esnan 
cu ta labora den e sector di 
horeca y cu tin ya dos aña ta 
keha, tabata tin razon. Pero 
e minister aki nunca kier a 
publica e cifranan y asina 
manipula cu nos pueblo. 


Parlamentario, mr. Ady 
Thijsen a elabora riba e parti 
laboral di e empleadonan di 
Marriott Hotel. Awor Minister 
Otmar Oduber ta hunga un 
wega, di gaña para banda 
di e empleadonan, pero 
ya cu e ta tanto minister 
di turismo como minister 
di labor, e por yuda e 
empleadonan sigur. E rol cu 
e ta hunga awor cu e no por 
haci nada supuestamente, 
no ta corecto, pasobra e 
ta gaña haci cu e no por 
haci nada. Parlamentario 
Arondino Croes a mustra 
riba e construccion 
di Ritz Carlton cu ta 
bayendo bon, un producto 
di un gobierno cu vision 
pa atrae turista cu ta gasta 
mas placa na Aruba y inverti 
den nos economia. Segun 
Arondino Croes, ta parce cu 
ta MEP mes mester drenta 
gobierno bek pa pone 
orden riba tereno di turismo. 
Finalmente Carl Giel a trece 


padilanti cu MEP a reuni 
cu empleadonan di Fly 
Aruba dialuna ultimo y a 
pidi atencion pa e situacion 
aki caminda un grupo di 
empleado a wordo perhudica 
y caminda e Minister no 
ta saca man pa yuda nan. 
Ta urgi e minister pone un 
banda su lazonan di amistad 
cu e doño di Fly Aruba of cu 
e yiu di e doño y pensa riba 
e interesnan di e mama- y 
tatanan di famia cu a wordo 
perhudica. Mester remarca 
cu e conferencianan di 
prensa aki den pueblo ta 
causando un impacto grandi. 
Pueblo mes ta pidi MEP 
bay bishita nan cu e mesa, 
y oponentenan ta haci tur 
cos posibel pa boycoteanan. 
Pero importante ta cu 
e mesa aki ta trece tur 
berdad na luz di dia y e 
berdad semper ta alcanza e 
mentira, ni con bon e mentira 
ta mustra di ta. 

MEP TA EVALUA ENTREGA KEHO PENAL CONTRA 
MIKE EMAN PA FALSIFICACION Dl ADRES 





lf ™ 


- j 



aki, y e ley ta bira sin 
sentido. Y como Prome 
Minister di e pais aki 
Mike Eman mester 
duna ehempel. Na otro 
paisnan e Ministernan 
ta tuma honor na 
nan mes y baha den 
casonan asina di 
falsificacion. Mike 
Eman lo tin e honor aki? 
Of e ta prefera di warda 
un condena di 3 luna di 
prison contra dje? 


STA. CRUZ - Segun 
nos leynan un 
ciudadano tin e deber 
di registra su adres na 
Censo. Esey ta e adres 
na unda cu e ta biba, 
na unda cu e ta pasa 
anochi. Un ciudadano 
cu no cumpli cu e regla 
aki por wordo condena 
te na 3 luna di prison. 
Den un caso den Corte 
siman pasa, a bin sali 
afor cu Mike Eman ta 
falsifica informacion 
na Censo. Ta trata di 
un caso den cual un 
ciudadano EMLC a 
hiba Mike Eman corte 
pasobra Mike Eman a 
ofende, sin tin mester, 
y pa colmo sin cu ta 
berdad. Pero e caso a 
haya un aspecto masha 
serio ora a bin sali na 
cla cu e caso a wordo 
‘betekend’ na e adres 
di Mike Eman segun 
registro di Censo, e 
adres ta na Jacob 
Catstraat. Esey ta e 
adres cu Mike Eman 
tin registra na Censo. 
Pero segun Mike Eman 
e no ta biba eynan! E ta 
biba den un penthouse, 
cu oceanview, na 
Marisol Building. E 
gran pregunta ta dicon 
Mike Eman ta duna 
informacion falso na 
Censo? E mesterta haya 
tur corespondencia 


oficial na e adres segun 
censo. E mester haya 
su kaarchi vota segun 
e adres na Censo, awor 
dicon e ta biba na un 
adres, pero ta nenga 
di registra e adres ey 
na Censo? Ta kico tin 
aki tras? Na Hulanda 
cosnan asina ta pasa 
ora hendenan kier 
comete fraude. Na 
Aruba cosnan asina ta 
pasa ora mayornan kier 
inscribi nan yiu na un 
adres cerca di e school 
di nan escogencia, 
mientras nan ta bida 
otro caminda. Of si 
nan tin yiu ta hunga 
baseball den north, 
center of south league. 
Pero ningun di eseynan 
ta aplicable pa Mike 
Eman, nos ta supone. E 
unico motibo plausible 
ta cu Mike Eman a 
inscribi su mes na Jacob 
Cat straat pa asina e 
por vota na Colegio 
Arubano, maske e no 
ta biba eynan mas, 
pero na cual e por haci 
mas fanfaria. Cualquier 
cu ta e motibo real di 
Mike Eman pa falsifica 
informacion di Censo, 
como e Mlnister 
Presidente di e pais aki, 
y e Minister encarga 
cu Censo, esaki ta 
algo hopi serio. Ley ta 
impone un castigo di 


prison te cu 3 luna pa 
un violacion asina, y 
Mike Eman, mas cu tur 
hende mester tawata 
sa esaki. Partido MEP 
ta evaluando di entrega 
un keho contra Minister 
Presidente Mike 

Eman pa e violacion 
aki. Un keho asina 
mester wordo investiga 
pasobra sino tur hende 
por viola e reglanan 



MOLKiNGSREQlSTERVANAltliTiA 


Uil het Bevolkingsregister van Aruba blijkl, dai daarin is opgcnomcn: 

Naam: 

Err,an 


echigen vsn Neagoy 

Voomarnen: 

Michiel Godfried 

Geboren: 

01 september 1961 le Aruba Nederlandse Antillen 

Adres: 

Jaoob Catstraat 1 


llMTiTEITSNUMMER: 61,09,01.<!0 



Pa por garantisa suministro permanente di coriente, ta 
necesario pa nos clientenan paga nan recibo na tempo. 

Ultimo dia pa paga bo recibo di luna di mei 2012 lo ta: 

» dialuna, 16 di juli 2012 « 

Clientenan cu no paga nan recibo prome cu e fecha aki, ta core 
riesgo cu e percela por wordo desconecta. 

Tene cuenta cu pagonan via banco ta yega algun 
dia despues den nos poder. 

ELMAR ta conta cu bo sosten, 
pa nos por sigui garantisa suministro 
di coriente continuo y di calidad. 

ELMAR 

Pa mas informacion yama 523-7100 of e-mail nos via info@6lmar.aw 

Remitido 

Contesta di taxista 
femenino 


PARTIDO MEP 

DICON AINDA NO A PUBLICA 
E REBAHO Dl PRIJS Dl AWA 
OFICIALMENTE? 

Y DICON GASTO Dl CORIENTE NO TA BAY BAHA? 


Na prome lugar exito 
na mi coleganan. 
Na e persona cu a 
pone e storia den e 
matutino Diario. Pa di 
prome den bo ansha 
no por ni busca pa 
sa mi nomber. Y mi 
lo no facilit’e pabo 
tampoco. Pabo 
info ami a bisa y ta 
keda bisa cu den e 
protocol tin puntonan 
cu ta favorece e 
vergunninghouder 
y e hulpchauffeur. 
Pero tin otro 
puntonan cu mester 
wordo cambia y 
ahusta. Esey ta e 
doel di e protocol. 
Tin acuerdonan haci 
y por a haci cambio 
na e otronan pesey 
a reuni. Y den e 
grabacion ta esey 
mi a bisa. Tambe 
Minister Oduber a 
expresa cu e tambe 
ta haya cu taxista 
no mester paga pa 
duna servicio pero 
no ta e a bin cu e 
proposicion sino e 
tempo ey e minister 
anterior sr. Briesen. 
Esaki el’a expresa 
dilanti di e otronan 
cu ta riba e potret. 
El’a bisa cu el’a 
logra bahe na fl. 115 
y cu di waf tambe pa 
fl 115. Nos a pidi’e 
cu e tin e poder pa 
kite tambe el’a bisa 
e ta negocia bek cu 
AAA nv. No a haya 
tende di nada te cu 
ultimo aki AAA NV a 
bolbe manda carta 
cu exigencianan. E 
biaha aki Minister 
Oduber no a gusta e 
exigenciadi AAANV 
pasobra e ta refleha 
cu e maneho di 
Minister y DTP (ex- 
DOPV) no ta sirbi. 
Y pa nos sorpresa 
e protocol a bira un 


instrumento pa exigi 
y pone taxistanan 
lomba contra 

muraya. Awor bira un 
berdadero periodista 
y bay busca cu ta 
dicon AAA NV a 
haya e tereno como 
erfpacht ta bira awor 
priva. Taxista mester 
paga pa busca 
turista cu Land 
Aruba y AHATA 
a haci promocion 
den exterior. Dus 
no papia di mi sin 
prome papia cu mi 
ta facil pa purba di 
daña imagen di un 
persona pero cu 
mi bo ta equiboca. 
Mi tin berdad na mi 
banda y pesey mi 
ta contestabo sin 
ofende y sushabo 
bek. Bo ponencia cu 
e taxista femenino a 
firma prome, mi ta 
dunabo razon ora bo 
bira e protocol cabez 
abao. Dus si ta asina 
bo ta waak tur cos, 
dal bay. Pa ultimo 
ki ta e problema cu 
un homber a braza 
un muher pasobra 
waak e potret bon: 
un homber a braza 
un muher. Mi ta keda 
para riba mi punto cu 
protocol ta un caso 
apart y e pagamento 
pa duna servicio 
ta otro y ta pesey 
nunca a paga pa 
subi tereno di waf. Y 
mi no ta di acuerdo 
cu entrada principal 
di Land Aruba ta 
zogenaamd priva. 
Esey nos como 
yiu di terra no por 
permiti. Danki pa 
nami e chens aki 
pero next time papia 
cu mi prome. 

T A X I S T A 
FEMENINO 


STA. CRUZ - Siman 
pasa a habri nos 
cu e bon noticia cu 
prijs di awa lo baha. 
Esaki debi cu awor WEB 
ta cuminsa sinti e efecto 
positivo di e inversionnan 
haci pa gobiernonan di 
MEP den añanan 2005 
y 2006 den e plantanan 
di RECIP y di Salt Water 
Reverse Osmose. Un 
vision di partido MEP pa 
inverti den energianan 
alternativo, y haci WEB 
menos dependiente di 
fuel oil, awe ta duna su 
frutonan. Despues di 
e anuncio aki WEB a 
keda debe henter nos 
comunidad cuanto e 
rebaho lo ta. Pero ya un 
siman a pasa y ningun 
anuncio oficial ainda. Un 
punto cu keto bay a keda 
den duda ta si prijs di 
coriente tambe lo baha. 
Si e inversionnan haci 
den 2005 y 2006 ta baha 
gasto di produccion di 
WEB automaticamente 


esey mester haci cu e 
gasto di coriente tambe 
ta baha. Pero e compania 
Elmar tin un silencio 
hermetico riba e punto 
aki. Den e relato anual di 
Banco Central pa 2011 
tambe Banco Central ta 
menciona literalmente 
“E compania local pa 
awa y coriente, WEB, 
a haci inversionnan 
grandi durante 2011 pa 
promove eficiencia den 
produccion de awa y 
coriente”. Si promove 
eficiencia den produccion 
de awa y coriente dicon 
ta asina dificil pa anuncia 
awor caba cu gasto di 
coriente tambe lo baha? 
Acaso Elmar tin asina 
tanto gasto adicional cu e 
no kier rebaha e gasto di 
coriente pa nos pueblo? 
Acaso Elmar lo bay dicidi di 
mantene e rebaho aki, pa 
absorba gastonan interno 
di Elmar? No por lubida 
cu desde cu e gobierno 
aki a sinta, e gastonan 


di operacion di Elmar a 
triplifica. Elmar mester a 
paga gastonan di viahe 
pa periodistanan viaha cu 
gobierno, esaki segun e 
propio hunto di comisario 
di Elmar. Elmar mester 
a emplea activistanan di 
AVP na salarionan riba 
10 mil florin, esaki segun 
sindicato. Elmar mester 
a expande su staff cu 
un cantidad di hende 
cu salarionan anual di 
6 cifra, pa acomoda 
campañadornan politico. 
Elmar mester saca miles 
y miles di florin pa paga 
conferencianan, pa trece 
Al Gore Aruba, pa trece 
e boto di Wubo Ockels. 
Acaso ta pa por cubri tur e 
gastonan aki di luho Elmar 
no kier duna pueblo un 
alivio den su gastonan di 
coriente? Ohala cu esaki 
NO ta e caso, pasobra 
esaki si pueblo di Aruba 
lo no pordona Mike Eman 
y su gabinete hamas! 


Servicio Publico: 

Na un cas riba Klip-Oranjestad 

ANTI-SOCIAL A DRENTA Y HORTA 
CAMERA, LAPTOP Y JOYAS 

Ta pidiesnan cu por a nota of miraalgostraño pa yama Polis 

Awe mainta anti-socialnan ta kibra bentana y ta drenta y comete ladronicia 
na un cas na Klip-Oranjestad. E ladron(nan) a bay cu un Camera Cannon Tli, 
un Laptop y varios joyas e.o. Pandora. Ta pidi esnan cu por a tuma nota di 
movecionnan straño ayera mainta den Adriaan Lacle Boulevard of vecindario 
of den caso cu nan wordo ofreci pa cumpra un di e articulonan horta, pa tuma 
contacto cu Warda di Polis of yama 592-6080; lo bay tin un recompensa. 


Boto cu problema di motor 
a drief bay 


STA. CRUZ — Diamars pa 20:30, 
personal di station di Costa ta meld 
polisnan di strand, cu un boto ta 
den problema na haltura di Antilla y 
e cu un velocidad halto tabata drief 
for di costa. Polis maritimo a bay y 
nan a haya e boto y ta touw’e trece 


canto.E homber riba e boto a bisa 
polis cu nan tabata un grupo di boto 
na haltura di Antilla, te ora cu solo a 
baha, e otro botonan a bay. E ora el’a 
ripara cu e motor di su boto a daña. 
El’a notifica via di Marine Radio y a 
pidi ayudo. 

Segun Parlamentario di MEP, ing. Eddy 
Briesen: 

Maneho di turismo 
na Aruba ta malo 


PARTIDO MEP: 

SEGUN CBS TURISTANAN TA 
GASTA MUCHO MENOS NA 
ARUBA DESDE 2009 

MINISTER Dl TURISMO TA MANIPULA CU INFORMACIONI 


9. Average daily expenditure spent in Aruba per category 1 , (in Afls.) 


Categories of expenditure 

Year Average 
2007 

Year Average 

2008 

YearAverage 

2009 

Year Average 
2010 

Year Average 
2011* 

Accommodation * 

34.82 

31.92 

37.55 

30.48 

17.69 

Food & beverage 

49.14 

47.27 

74.31 

44.93 

37.82 

Groceries/sundries 

6.91 

7.52 

8.22 

7.97 

6.05 

Entertainment/recreation 

11.74 

10.90 

18.17 

13.69 

15.23 

Taxis 

6.25 

5.71 

5.87 

6.09 

7.59 

Car rental 

9.76 

10.31 

10.70 

10.47 

9.24 

Public transportation 

0.32 

0.41 

0.41 

0.38 

0.39 

Tax free shopping 

3.78 

4.56 

3.93 

3.79 

4.21 

Shopping 

32.38 

37.23 

38.95 

34.05 

36.19 

Casinos 

17.61 

15.27 

14.98 

17.08 

23.06 

Telephone/Intemet 

0.50 

1.99 

0.32 

0.47 

0.32 

Other J 

2.08 

2.49 

3.11 

1.20 

0.90 

Total 

175.10 

175.58 

183.90 

170.59 

158.68 

Snurce: Tourist Survev - C.B.S. 





♦Provisional data 


(Dctailed items in this table do not nccessarily add up to totals due to rounding) 

' Tlie expenditures above-mentioned are expenditures, per person per day, that took place while the visitors were in Aruba, 
excluding thus anything spent on pre-paid package outside of Aruba 

2 The expenditure category "accommodation" does not include any expcnses madc on a pre-paid package for accoramodation 

3 The expenditure bclonging to the category "other" also includes expenditures which were unknown or that cannot be specified 
anymore by the interviewed visitors. 


55 Statistical Yearbook 2011 CBSAruba 



STA. CRUZ — Durante 
conferencia di prensa 
di Partido MEP banda 
di hotelnan grandi sr. 
Eddy Briesen, lider di 
fraccion y alavez ex - 
Minister di Turismo a 
enfoca riba turismo. Ing. 
Briesen a elabora riba 
e resultadonan pober di 
turismo durante maneho 
di sr. Otmar Oduber. 
Cifranan di Bureau di 
Estadistica, no ta gaña. 


E cantidad di placa 
cu un turista ta gasta 
na Aruba e disminui 
considerablemente 
desde cu e gobierno aki 
a tuma mando. Tempo 
di gobierno di MEP e 
averahe a subi te na 184 
florin pa dia. Pero na 
man di e gobierno aki 
el’a baha cu 25 florin. 
Pues cada turista ta 
gasta 25 florin menos 
PA DIA. Conta esey na 
e cantidad di turista y 
cantidad di dianan den 
un aña y asina bo ta mira 
cu tur esnan cu ta labora 
den e sector di Horeca y 
cu tin ya dos aña ta keha, 
tabata tin razon. Pero e 
minister aki nunca kier a 
publica e cifranan y asina 
manipula cu nos pueblo, 
segun sr. Briesen. 


STA. CRUZ - Den e 
Statistical Yearbook 
2011 CBS a keda publica 
e gastonan averahe 
pa dia cu turistanan ta 
haci na Aruba (‘average 
daily expenditure’). 
Durante gobierno di MEP 
a logra atrae turistanan 
cu tabata gasta mas na 
Aruba y e averahe a yega 
te na Afl. 184 na 2009. 
Pero despues di esey, 
cu e maneho desastroso 
di AVP esaki a baha na 
2010te Afl. 171 yna 2011 
Afl. 159. Pues cantidad 
di turista por a subi, 
pero loke nan ta gasta a 
baha considerablemente 
despues di 2009 debi na 
e maneho desastroso di 
partido AVP. Nan ta gasta 
25 florin pa dia menos cu 
bao maneho di gobierno 


di MEP, un reduccion 
di 14%. Tur esaki por 
mira riba pagina 55 di 
e Yearbook, adhunto. 
Especialmente loke 
turistanan tabata gasta 
na ‘food and beverage’ a 
baha di Afl. 74 pa Afl. 37, 
pues cu mitar! Esaki ta 
confirma locual tur esnan 
cu ta traha den hotel- y 
restaurantnan a bin ta 
bisando cu turistanan 
no ta gasta mes hopi 
mas y nan no ta gana 
mes hopi mas na tip. 
OTMAR ODUBER TA 
MANIPULA: E parti mas 
serio di tur esaki ta cu 
Minister Otmar Oduber 
a tene e informacion aki 
scondi pa hopi tempo. 
E tabata nenga CBS pa 
publica e cifranan aki y 
tabata usa solamente 


cifranan di Banco Central, 
cu tabata diferente. Tur e 
demas cifranan cu por 
mustra mes cu turismo 
a subi un tiki, no ta duna 
e informacion real, awor 
cu a sali na cla cu nan 
ta gasta mucho menos. 
CBS semper a haci e 
encuestanan aki y tempo 
cu Otmar Oduber tabata 
den oposicion, e mes 
tabata haci bon uso di 
e informacion aki. Pero 
awor cu el’a bira Minister, 
e ta prohibi CBS pa 
publica nan. Otmar 
Oduber a kere cu e 
por a tene e pueblo aki 
bobo, pero el’a lubida 
cu e berdad SEMPER 
ta alcanza cualquier 
mentira, ni con bon e 
mentira ta sona! 


Holor malo a resulta di ta di 
carni putri 

STA. CRUZ - Diamars, polis a bay na un apartamento na 
Juana Mortostraat, unda e doño di cas a haya holor malo for 
di un apartamento. El’a bisa polis cu e ta huur e cas cu un tal 
J.D., y e tin dos dia sin mira e habitante y e ta sinti holor malo 
ta sali for di e apartamento. Polis a habri e porta y a resulta 
cu e holor ta sali for di e fridge. Probablemente e doño a laga 
e carni putri y despues a hink’e den e fridge. 


- > 



Date : Diasabra 14 July,2012 
Ora : 10:00 am pa 3:00 pm 
Lugar: Busstation 
Oranjestad 

Korda trese un identificacion valido !! 


Desconocinan ta drenta den durante 
anochi ta kibra bentana di Kapel 

STA. CRUZ — Diamars madruga cuarto pa cinco , e homber H.F, ta pidi asistencia pa 
un kiebro na Kapel Altovista. Na yegada polis a papia cu e homber H.F. kende a bisa 
polis cu su dia prome, el’a laga e kapel intacto y ayera mainta ora cu el’a bin pa habri e 
kapel, el’a haya e porta dilanti habri. Ora cu el’a bay controla, a resulta cu deconocirnan 
a kibra e bentana parti robez di e kapel y a drenta paden. El’a bisa cu te na e momento 
ey, e no ta haya falta di nada. 

Aki tres luna: 

“NA DREMPEL Dl 
FIN Dl AÑA” ta start 
sali cu hopi forza y 
ambiente dushi... 



STA. CRUZ - Awe ta 12 
di Juli 2012 tira un bista 
den bo agenda y lo bo 
nota cu exactamente aki 
tres luna ta 12 di Oktober 
fecha cu ta marca 
otro inicio di e bunita 
temporada di fin di Aña 
cu e programa di fin di 
Aña , esta “Na Drempel 
di Fin di Aña”, cu e Aruba 
su Broadcasting Queen 
Erin Croes. Na Drempel 
di fin di aña, lo ta un 
biaha mas en vivo for 
di South Beach Centre 
na unda e studionan 
principal di MAGIC Fm 
ta ubica. Ya caba e 
crew di “Na Drempel di 
Fin di aña”, a cuminsa 
sinta hunto y cuminsa 
cu brainstorming pa loke 
ta ideanan nobo pa e 
programa cu ta acapara 
atencion di grandi 
y chiquito! Manera 
semper lo por spera 
bunita sorpresanan un 
biaha mas pa entretene 
e famia Arubano. Awor 
tambe lo ta haci hopi uso 
di e social media cu ta 
FACEBOOK pa informa 
tur e fans di e programa 
kico tur lo sosode. Di 
awor caba por bay riba 


e Fan Page aki y LIKE 
e pa bo por cuminsa 
prepara. Manera semper 
cu seccionan interesante 
manera y nobo manera 
“Arubanita”, “Pasco di 
ayera”, tur combina 
cu e musica nobo y di 
antes di fin di aña y sin 
lubida e “Paseo Magico 
Navideño” cu lo entrega 
basketnan yena cu 
productonan na famianan 
akin a Aruba. E aña aki 
lo concentra tambe riba 
nos oyentenan cu ta biba 
den exterior pero cu ta 
scucha MAGIC FM y NA 
DREMPEL..tambe nos 
lo introduci un seccion 
nobo cu yama “Amor 
den pasco”... Ya caba 
e team dinamico yena 
di entusiasmo di “Na 
Drempel di Fin di Aña” ta 
preparando un sublime 
programacion atrobe. 
Esaki pa mantene e 
tradicion di turfin di aña y 
brinda e famia completo 
den e ambiente di Fin 
di Aña. Keda pendiente 
Magic Fm lo sigui informa 
su oyentenan di e 
desaroyo di “Na Drempel 
di Fin di Aña 2012 ” 


POSICION ANTI-ARUBA NA 

HULANDA 


Na fin di siman pasa por a lesa den 
un corant di atardi un comentario, 
cual ta mustra dede riba e politico 
Flulandes Geert Wilders (PVV) como 
e unico politico/persona cu ta anti- 
Aruba (of anti- Hulandesnan di Caribe 
manera nos como Hulandesnan di 
2do grado ta wordu denomina awor). 
Como punto positivo e articulo ta 
subraya e dato cu segun encuesta e 
partido PVV ta perdiendo hopi apoyo 
electoral pa eleccion di September 
proximo. Ta na su lugar pa haci un 
analisis hopi mas profundo pa yega 
na e realidad di e sentimiento real 
di pueblo Hulandes (na Hulanda) 
pa cu Hulandesnan di Caribe. E 
argumento cu ta Geert Wilders (PVV) 
ta unico politico cu ta contra nos, no 
ta corecto. Mayoria di parlamento 
Hulandes representando mas cu 75% 
di poblacion Hulandes a sostene un 
proyectodi ley “Vrije personenverkeer” 
cual ta claramente contra nos. Cu 
e ley no a haya vigencia legal ta 
debi na puro casualidad pasobra Raad 
van State di Hulanda) a opone esak. 
Sinembargo e iniciativa mes no ta 
muri. Poco dia pasa atrobe partido 
mas grandi di Hulanda, esta VVD 
di min-pres Mark Rutte, a lanza un 
proyecto nobo pa introduci reglanan 
severo pa limita entrada liber di 
Hulandesnan di caribe (manera 
arubianonan) den pais Hulanda. Si e 
protección aki lo por ta husto y valido 
ta keda un rato for di discusión. 
Tratamento di e iniciativa aki sigur 
lo sigui despues di eleccion. Cuanto 
apoyo e iniciativa aki por conta cu n’e 
di pueblo Hulandes?? Di acuerdo cu 
ultimo barometer (encuesta) di Ipsos 
Synovate (6 juli 2012) na Hulanda 
VVD lo bolbe bira e partido mas 
grandi cu 37 asiento. PVV lo alcanza 
20 asiento. Nan dos hunto ta yega 
na 57 asiento cu ta bon pa 38% di 
total.. Si ta muy probable cu mitar di 
partidonan restante (31%) tambe ta 
sostene e iniciativa aki, na final nos 
ta yega na un grand total di 69% 
di poblacion (pues casi 12.000.000 
habitante. cu ta sostene medidanan 
contra e Hulandes Caribense. Pues 
esnan na Aruba cu pretende otro: of 
no kier mira e realidad of ta prefera 
di ganja nan mes. 

CONCLUSION: Pueblo Hulandes 
den su mayoria no ta conforme cu 
igualdad den reino manera ancra 
den Statuut. Igualdad aki a wordu 
forza na aña 1954, basa riba Acta 
di Nacionnan Uni. 


Na salida di Aruba for di Antiyas 
na 1986, Betico a percura pa nos 
sigui mantene e igualdad aki. Na 
10-10-10 Curacao y St.Maarten a 
sali for di Antiyas y riba papel nan 
tambe ta igual partner den reino 
awor, pero den practica e realidad 
ta otro. Podernan esencial manera 
di husticia y finanzas ya ta domina 
door di Hulanda; p.e. ya presupuesto 
di Curacao y St. Maarten ta wordu 
traha door di Hulanda, aunque 
pro forma aproba door di nan 
parlamentonan. Y poco poco pero 
sigur Hulanda ta pushando Aruba 
den mesun direccion. Ta nos pueblo 
mester keda vigilante y para firme 
pa evita e masacre aki. Nos no por 
lubida palabranan profetico di Betico 
Croes, kende a avisa nos pueblo 
adelanta pa keda alerta, pasobra 
cualkier dia Hulanda ta bolbe bek. 
Otro prueba cu enberdad kier haci 
d&tincion entre Hulandes europeo (di 
Indgrado) y hulandes caribense (di 
2 grado): Na momento cu islanan 
BES (Bonaire, St. Eustatius y Saba) 
a opta (voluntariamente?) pa bira 
municipio (gemeente) di Hulanda, nan 
pueblonan a kere cu nan ta bira 
un parti integral di Hulanda cu igual 
obligacionnan pero tambe cu igual 
derechonan mescos cu rumannan 
biba na Europa. Esey a resulta 
un ilusion: Pa evita cu cualkier 
habitante di BES por cuminza un 
caso hudicial contra Hulanda mesora 
gobierno hulandes a entama un 
cambio di Grondwet (Constitucion) 
di Hulanda pa haci distincion legal 
entre esnan di Europa y esnan di 
Caribe, den sentido cu habitantenan 
di BES no por claim derechonan 
social manera cuido medico, salario 
minimo, bijstand etc. mescos cu na 
Hulanda. Pues oficialmente Hulanda 
conoce dos sorto/clase di ciudadano 
Hulandes. 

Esaki ta e berdad amargo cu nos 
di Aruba mester tene bon na bista!! 
Aruba no conoce ningun partido 
ainda cu ta contra Hulanda ni contra 
interesnan Hulandes, pero si Hulanda 
mes como pafs grandi y rico ta asina 
severo cu protección di kende por 
biba/traha eynan, anto logicamente 
Aruba mester ta dos biaha mas activo 
na momento di defende cu tur medio 
su propio derechonan/autonomia. 
Tur cos ta mustra cu Hulanda kier 
mantene su teritorionan ultramar (pa 
propio interesnan economico), pero 
no como partner igual. 

VOX POPULI . 

Bankers behind bars 

u u u u 


Ta asina cu tur Banco 
local a introduci na 
2006, un forma pa baha 
e interes ariba cuenta 
di spaar di 6 % pa 1%. 
Tin banco tin spaarplan 
di 3.5%. Cu e cambio di 
maneho tur banco local 
ta gana miyones cu e 
placa di spaar di nan 
cliente y re-inverti e placa 
di spaar. Por ehempel si 
bo a spaar 20 mil florin 31 
December di 2011. Bo ta 
haya 72 florin na interes 
di e banco. Cu esaki e 
banconan ta descurasha 
e cliente pa spaar. Pero 


Si bo kier fia placa pa 
cumpra auto bo ta paga 
14 % na interes. Si fia Na 
island Finance bo ta paga 
23% na interes. Tin varios 
keho na Banco central 
contra e practicanan aki 
pues, nan ta na altura cu 
varios instituto financiero 
ta 'rip off' hopi cliente y pa 
sorpresa nan no ta actua. 
E pregunta ta pakico? 
Pakico e consumidor no 
ta wordo protegi? Kico 
tin cu haci pa para e 
desaroyo aki cu ta contra 
interes general? 


Homber no a denuncia atraco, como 
cu e ta bisa cu polis no ta haci nada 

STA. CRUZ — Diamars e homber M.v.R. naci na Hulanda a 
bay warda di Shaba y a haci denuncia di atraco contra dje, cu 
a wordo cometi dos dia prome na haltura di Hotel Raddison. 
El’a bisa polis cu e tabata cana na haltura di Raddison hunto 
cu su casa, ora cu di ripiente dos homber a acerca nan y a 
pidi placa. Nan a duna nan e tas y e hombernan a cana bay. 
E ta bisa cu un di e hombernan tabatin un petji bisti. Loke 
ta remarcabel di e caso ta cu despues di e atraco, e pareha 
a cana bay cas gewoon sin alerta polis. Su dia despues, 
el a yama su compania di seguro, pa e haya su placa, y 
eynan nan a bise cu e mester duna keho di ladronisia pa e 
por bin claim.E ora cu el a bay warda di polis pa duna keho. 
Riba e pregunta di polis di con e no a yama polis mesora, 
el a contesta cu polisnan no ta haci nada toch.Polis a bise 
cu otro biaha ta consehabel pa e pone polisnan na haltura 
mesora. 


DOW^ 

De Minister van Integratie, Infrastructuur en Milieu is 
voornemens in het openbaar aan te besteden. 

Het project: 

“Levering van dienstkleding en schoeisel voor het DOW- 
personeel in het jaar 2012” 

Volgens bestek D.O.W. -nr. 7, dj. 2012 

Korte omschrijving van het werk: Het werk bestaat uit levering van dienstkleding 
en schoeisel voor het DOW- personeel in het jaar 2012, 

Het bestek is vanaf 13 juli 2012 verkrijgbaar bij DOW tegen betaling van 
Afl. 100,00. 

De betaling te voldoen bij de kassier van de Dienst voor Openbare Werken DOW 
(Infra gebouw, begane grond). 

De openbare bescheiden (het bestek) liggen vanaf 13 juli 2012 te DOW bij het 
Secretariaat van de Directie (2 e verdieping). 

Inlichtingen worden verstrekt op 19 juli 2012 om 14.30 nm. te DOW. (Inffa 
gebouw, l ste verdieping). 

De Nota van Inlichtingen wordt vastgesteld op 24 juli 2012. 

De openbare aanbesteding vindt plaats op 3 augustus 2012 om 11.00 vm. op het 
kantoor van de Directeur van de Dienst voor Openbare Werken. 

De inschrijver moet bij zijn inschrijving de volgende vereisten overleggen: 
l.Bewijs van inschrijving bij de Kamer van Koophandel. 

Inschrijving dient te geschieden op het aan het bestek toegevoegde en 
gewaarmerkte inschrij vingsbilj et. 


Problema familiar a termina den 
lantamento contra polis 




STA. CRUZ — Un polis por 
poco a wordo alcanza pa 
un baranca cu a wordo tira 
ariba e auto di polis, cu 
pa suerte di e polis a dal 


den e auto y no den e glas. 
Ayudo di polis a wordo pidi 
na un cas na Bloemond 
(Jaburibari) unda tin un 
yiu homber razo cu kier 


a drenta e auto den cas. 
Aparentemente e yiu aki a 
bira furioso ora su pareha a 
bini cas pa busca tur paña 
di baby y a laga mensahe 
atras cu el’a bandona cas 
cu e baby. E yiu homber a 
reclama e mama cu dicon 
e mama a laga e muher 
coy e pañanan di baby. El’a 
bira razo y kier a drenta e 
auto den cas. Djey tambe 
a pasa man pa cuchiu. E 
tata di famia a yama polis. 
Ora cu polis a yega ya e yiu 
homber aki a bandona e 
cas. Sinembargo su ruman 
homber, cu aparentemente 
ta un mucha special y tin 
problema di curazon, a 
lanta contra polis. A manda 
botter y baranca ariba auto 
di polis. Un baranca por 
poco a alcanza un polis 
na cabez, pero a dal den 
e auto di polis. Polis no 
a acepta e faltamento di 
respet aki y a pidi refuerzo 
pa asina detene e ruman 
aki. E detencion no a bay 
facil ya cu e ruman homber 
a resisti y polis mester a 
actua cu man duro pa asina 
por a detene. Despues di 
un lucha a logra deten’e 
y pon’e den auto. E tata 
a sigui haci fastioso. A 
grita polis pa tur sorto di 
cos. Djey a ref su auto. 
Por ultimo e tata a coba 
mama di polisnan den voz 
halto. Polisnan no a tolera 
e faltamento di respet aki 
y a detene e tata tambe. A 
presenta un total di cinco 
unidad policial na e cas aki 
pa asina por a restablece 
orden. E yiu homber cu a 
huy di sitio tambe ta wordo 
busca pa asina e duna 
cuenta di kico ta kico. 

appliances 

electronics 

furniture 


Avenida Milo Croes 114 | Tel: 521-1180 | www.hagemyeraruba.com 

CLUB KIBRAHACHA 60+ A ENTREGA PREMIO Dl SU 

RIFA NA E GANADORNAN 




STA. CRUZ 
Diarazon 11 di Juli 
Club Kibrahacha a 
entrega e premionan 
na e ganadornan di 
su rifa anual. Club 
Kibrahacha ta felicita 
tur ganador cu 
nan premio, tambe 
nos ta gradici un y 
tur cu a aporta pa 
yuda Kibrahacha 
cumprando rifa. Nos 
ta spera cu nos por 
conta ariba boso 
otro aña atrobe. 
Club Kibrahacha ta 
desea un y tur un 
dushi vakantie y nos 
lo habri bek dia 15 di 
Augustus. Si Bo ta 
desea pa participa 
cu Summer camp 
60+ por yama na 
5828159 of na YMCA 
na Dakota. 

Interes di Pueblo: Diasabra ta 
Arondino Croes di MEP 11’or te 
12’or, 


12’or -1’or: Mr. Xiomara Ruiz Maduro 
di MEP 

1’or-2’or: sindicatonan 


MADIIRO HEAVY 

EQUIPMENT N.V. 

Santo pa Basha, Santo pa Pleister, 
Crushed Sand, Piedra, Tera pa 

Mata, Graniet. Tambe nos ta Rosa 

Tereno, Coba pos y Fundeshi. 

ROOIBOSAL40 

TEL: 585-1708 



Doño ta busca su cacho perdi y tin un 
recompensa di Afl. 500,- pa esun cu haye 



STA. CRUZ—Aserperdi 
un Golden Retriever na 
Paradijsheuvelstraat 
21. E ultimo biaha cu e 
doño a waak e cacho 
tabata diadomingo 1 
di Juli 2012. Riba e 
dia aki e doño tabata 
den careda di 3:30 di 
atardi cu e cacho aki 
na Baby Beach. Tabata 
tin varios hende cu a 
gusta e cacho y tabata 
landa cune. Un señora 
cu tambe tabata cu 
su cacho y su yiunan, 
tambe a landa cu e 
cacho y nan mes a hiba 
e doño cu e cacho aki 
su cas. Riba dia 2 di 
Juli dialuna mainta e 
cacho aki a ricibi su 
cuminda. Pero ora cu 
e doño a caba di traha 
atardi, bayendo cas, 
a pasa na Springfield 
Supermarket, a cumpra 
un bleki di cuminda 
di cacho, warda riba 
e fecha di cobra pa 


cumpra mas cuminda 
pa e cacho. Ora cu 
e doño a yega cas, 
e cacho no tabata 
t’ey. E cacho a wordo 
horta for di Raymond 
Casimiri y ta sospecha 
cu e cacho aki a ser 
horta pa un persona 
cu na December 
ultimo a horta na su 
cas diferente articulo, 
e.o. DVD, Video y un 
box chikito. E persona 


cu ta e sospechoso ta 
Jimmy Ras, cu ta biba 
na Sabana Basora, den 
casnan di Pueblo. E 
persona cu sa algo di e 
cacho y por localiza sr. 
Casimiri E persona cu 
sa algo di e paradero 
di e cacho Golden 
Retriever di color blond 
scur, cu nomber: Zoeki, 
lo ricibi un recompensa 
di Afl. 500. Adres: 
Paradijsheuvel 21. 


ANUNCIO 


Comision di examen pa odontologia conforme art. 10 di e Ordenansa di Salud (A.B. 1989 nr. GT 
28) y di e Ordenansa Nacional pa eherce odontologia (A.B. 1989 nr. GT 90), responsabel pa e 
examen pa odontologia, cu ta consisti di examen teoretico y practico, ta anuncia cu diabiema 28 
september 2012 lo tuma luga 

EXAMEN TEORETICO PA ODONTOLOGIA 


Pa participa na e examen practico, cu lo ta riba un fecha cu lo wordo stipula despues, mester pasa 
e examen teoretico cu exito. 

Esnan cu ta desea pa participa na e examen teoretico, mester entrega un peticion por escrito. 
Ademas e candidato tin cu indica si e ta desea pa pasa e examen na Ingles of Spaño. 

Na momento di hasi entrega di e peticion, mester presenta cu: 

1. E copianan legalisa di bo diploma di odontologia; 

2. Un declaracion original di e instancia gubemamental competente di e pais cu a hasi e 
expedicion di bo diploma di odontologia for di cual mester resulta cu bo diploma di 
odontologia ta registra; 

3. Un declaracion for di cual ta comproba cu no a tuma ningun medida huridico contra bo 
persona cu ta stroba bo pa eherce bo profesion. Dicho documento no por ta mas bieu cu 
seis luna y mester ta procedente di e pais na unda bo a traha ultimo; 

4. Un extracto original di bo registro di nacemento. Dicho documento no por ta mas bieu cu 
seis luna; 

5. Un comprobante cu bo a deposita e suma di Afl. 50,00 pa examen den caha di gobiemo. 
Por hasi e pago na Departamento di Salud Publico, Caya ing. R. Lacle #4, Oranjestad of 
via Banco, Aruba Bank cuenta # 424499, Directie Volksgezondheid; 

6. Un copia di bo paspoort unda bo informacionnan ta registra. 

E documento cu ta poni den un otro idioma, cu no ta Hulandes, Ingles of Spaño, mester ta traduci 
na Hulandes pa un traductor huramenta. 

Si pasa e examen pa odontologia cu exito no ta nifica cu e persona concemi lo haya 
automaticamente e derecho riba otro permisonan rekeri pa eherce odontologia na Aruba. 

Mester entrega e petición na secretariado di Departamento di Salud Publico y dirigi na e 
presidente di e comision di examen di odontologia, adres Departamento di Salud Publico, Caya 
ing. R. Lacle # 4, Amba. 

Ultimo dia pa inscribi ta diabiema 3 augustus 2012, prome cu 4or di atardi. 

Na nomber di e comision di examen 

Management Team Departamento di Salud Publico, presidente 

NOW TILL FRIDAY 

ON EVERYTHING IN SHOWROOM 

School Supplies, office supplies and all fumiture. 

Starting July 11 till July 13 2012 


Tlie o-f-ftoñ 


MWO 


Showroom Avenida Mifio J. Croes 6S-A 
Tel 583-6366 Fax 588-6968 

Accidente na Tanki 
Leendert 



STA. CRUZ - Riba 
caminda di Tanki 
Leendert pa bay rotonde 
Tanki Flip, net un tiki 
pabao di misa a surgi 
un accidente. Door 
di caminda muha e 
manehador di e Mazda 


pick-up shinishi no a 
reaciona na tempo, a 
slip y a bay dal patras 
di un Suzuki Swift . E 
Suzuki a bay dal un 
Chevrolet Spark color 
shinishi. Daño tabata 
considerable. 


Ice Age 4 ta drief bini tur 
McDonald’s 

McDonald’s ta presentá un coleccion di 6 diferente caricatura 

di lce Age Continental drift 


STA. CRUZ - Scrat, 
Diego, Sid y Murray 
hunto cu Sharia y 
Captain Gutt no 
solamente a drief for di 
continente pero nan a 
drief drenta McDonald’s 
tambe. Muchanan awor 
por disfruta di e cos di 
hunga, di e un di e 6 
caricaturanan di e cine 
lce Age Continental 
drift ™, na compra di 
un Happy Meal, na tur 
McDonald’s na Aruba. 
Nan tur ta riba nan 
Ijsberg. E coleccion 
aki ta obtenibel pa un 
tempo limita. Cu seis 
diferente cos di hunga 
pa e coleccion di lce 
Age Continental drift 


™, mucha nan lo por 
disfruta di e bestianan 
di lce Age ™. Bishita 
www.happvmeal.com . 

caminda muchanan 
por hunga cu vários 
wega interactivo, wak 
video y “screensavers”, 
“wallpapers”, y hopi mas 
di e Happy Meal nobo. 
Como parti di e menu 
inovativo di McDonald’s, 
Happy Meal tin mas 
vitamina y mineral y 
menos salo, sucu y 
caloria. Un di cuatro 
producto a wordo agrega 

- un porcion di fruta 
di slice como dessert 

- y e porcion nobo di 
McFries ofreciendo 
solamente 100 caloria, 


mitar di e calorianan di 
antes. Cu e cambionan 
aki, combinacion di tur 
e cuatro productonan 
ta yega 600 caloria, 
equivalente na 1/3 parti 
di locual un mucha di 6 
pa 10 aña mester come 
tur dia segun World 
Health Organization. 
McDonald’s su 

cuminda pa mucha ta 
consisti di Hamburger, 
Cheeseburger of 

McNuggets y un porcion 
di fruta di slice y un 
batata chikito. Pa mas 
informacion riba nos 
producto- y ofertanan, 
bishita bo restaurant di 
McDonald’s favorito. 



S.T.A. ta solicita presencia na oficina di mediador AWE: 


Trahadornan di Thiel Corp, 
Resources, ALBO y Wegenbouw 


STA ta ser pidi 
presencia di tur 
trahador di Thiel Corp, 
Thiel Resources, 
ALBO y Wegenbouw 
pa ta presente AWE 
pa 4:30 pafor na 
edificio di Mediador 
di Gobierno. Esaki 


ta encera decision 
cu mester wordo 
tuma y cu ta di sumo 
importancia pa e 
clase trahador. Union 
mester prevalece 
pa asina caba cu e 
fenomeno di cheap 
labor, manipulacion y 


duna e trahadornan 
locual realmente 
merece. Laga nos 
mustra nos solaridad 
y bin para pafor pa 
despues nos fiha 
e posicion cu nos 
mester tuma. 

Parlamentario di MEP, mr. Xiomara Ruiz-Maduro: 

E situacion financ ero di Aruba tambe mester ta riba 

e agenda di Conseho di Reino 



STA. CRUZ — Diabierna 
awor lo tuma lugar 
na Hulanda e ultimo 
Conseho di Reino cu tin 
como punto di agenda 
e situacion financiero di 
Paisnan Corsou y Sint 
Maarten den cuadro di 
e supervision financiero 
cu e Paisnan aki ta aden 
desde e momento cu 
nan a haya nan Status 
Aparte. Nos Minister 
President Eman tambe 
a wordo invita pa ta 
presente na dicho 
reunion y esaki a trece 
cune e pregunta, dicon 
Aruba tambe mester tey 
si ta asunto di Corsou y 
Sint Maarten ta wordo 
trata? Pero mirando e 
desastre cu Gabinete 
Eman ta haciendo cu e 
finanzas publico di nos 
Pais, no cabe duda cu 
e situacion financiero di 


Aruba tambe mester ta 
riba e agenda di Conseho 
di Reino. Gabinete Eman 
su maneho financiero a 
saca e finanzas publico di 
e Pais aki for di balanza. 
Asina nos por mira cu 
desde 2010 e Pais aki ta 
coriendo deficitnan nunca 
bisto y e debe nacional 


di nos Pais a surpasa 
3.000.000.000 florin den 
un frega di wowo. Den 
e comunicado di prensa 
di Banco Central riba su 
relato di 2011 mes nos 
por lesa: “E deficit di 
2011 tabata di dos aña 
di deficitnan financiero 
structuralmente mas 


halto....” Pa 2011, e debe 
total di gobierno a crece 
cu Afl. 391 miyon pa 2,8 
biyon of 57,8 porciento 
di GDP, e aumento 
mas grandi cu hamas a 
keda registra.” Asina aki 
Banco Central ta indica 
cu e situacion financiero 
cu nos Pais ta aden 
awor ta uno cu deficit- y 
debenan hamas bisto 
den e historia di e Pais 
aki y ta muestra cu e 
finanzas publico di nos 
Pais a wordo debilita na 
man di Gabinete Eman. 
Awor si den Conseho di 
Reino nan ta bay discuti 
riba e finanzas publico di 
e Paisnan Corsou y Sint 
Maarten ta kico ta haci 
Aruba, cu un finanzas 
publico for di balanza, 
asina special cu nos 
situacion no ta merece 
atencion di e Conseho 


di Reino? E no por ta 
asina cu e bon relacion 
cu e Gabinete Eman tin 
cu Hulanda, mester haci 
cu e Conseho di Reino 
ta cera nan wowo pa e 
desastre financiero cu 
Gabinete Eman a hinca 
nos Pais aden. E no por 
ta asina tampoco cu 
Gabinete Eman ta hiba 
nos Pais na kiebra y como 
recompensa ainda nan 
ta haya un saco di placa 
pa por sigui malgasta sin 
control debido. Conseho 
di Reino tambe mester 
asumi su responsabilidad 
pa evita cu e Pais aki ta 
wordo destrui pa mal 
gobernacion di Gabinete 
Eman y pesey e situacion 
financiero penoso di nos 
Pais tambe mesterta riba 
e agenda di Conseho di 
Reino. 


Bo tin un debe di belasting bieu? 



E ora bo por bin na remarca pa un areglo di pago flexibel. E areglo di pago aki ta conta pa tur 
cobransa cu tin un fecha te cu 31 di december 2011 y ta valido pa persona priva, comerciante 
y empresa. 

E beneficionan di e areglo di pago flexibel aki: 

• Bo ta haya mas tempo pa paga bo debe di belasting bek. 

Ta depende con grandi e debe di belasting ta y con e situacion financiero ta, un 
persona priva por haya un areglo di pago te maximo 48 luna. Pa comerciante y empresa 
e ta maximo 60 luna. 

• Den cierto caso, hasta bo por baha bo debe di belasting 

door cu bo no tin mester di paga boet y interes mas. 


Pa mas informacion bo por yama na telefon 522-7423 of consulta e notanan informativo. 
Esakinan ta obtenibel na recepcion, servicio pa cliente y via www.siad.aw. 

No laga bo debe di belasting crece. Bin awo na Servicio di Impuesto pa haci un areglo di 
pago flexibel. 



Servicio di Impuesto 

SIAD 

Sr. Roque Dirksz di Swipe Team: 


Segun Rudy Lampe: 


14 multa a cay pa 
criadero di dengue 


STA. CRUZ - Segun sr. 
Roque Dirksz, Swipe 
Team a haci control den 
districto di Paradera y 
a reparti varios multa 
den e area di Jaburibari 
y Bloemond unda a 
haya varios criadero di 
Dengue. Asina mes cu 
ta den tempo seco a bin 
haya varios criadero y 
14 multa a cay. Durante 
control por a ripara cu 
hendenan cu ta cuida 
mata, ta reserva awa y 
esakinan ta ocasiona 
criadero. Di parti di 
GKMB lo bay prepara un 
strategia pa publica esaki 
pa Minister. Ora cu luna 
di September yega lo bay 
haci diferente campaña 


unda lo bay cas pa cas 
cu bishitanan regular y 
papia cu e hendenan pa 
concientiza nan pa cu 
caso di Dengue. Durante 
e control cu tabata tin 
na e casnan un di e 
problema grandi cu a 
tuma nota ta sushinan 
rond di cas. Lo bay tin 
charlanan den cada bario 
unda lo trece informacion 
pa cu criadero di Dengue 
y tin hende ta duna 
cooperacion pa cu e 
limpieza aki rond di 
nan cas y nos mester 
ta consciente pa cu 
September pa ora e 
temporada di awacero 
mes cuminsa. 


Empleado di SIAD 
transporta cu 
urgencia pa hospital 



STA. CRUZ — Diarazon 
atardi a drenta un 
informe cu un persona 
lo a bira hopi malo na 
Departamento di SIAD 
y a pidi ambulance cu 
urgencia. Na yegada 
ambulance a topa cu 


un empleado hoben 
masculino cu a bira hopi 
malo, segun informacion 
ricibi. Henter dia e tabatin 
dolordi cabez hopi fuerte. 
Ambulance a trate na e 
sitio y cu hopi urgencia a 
transporte pa hospital. 


Parlamento ta bay cu vakantie y 
nada di ley di financiamento di 
partidonan politico 


STA. CRUZ — Diaberna 
Parlamento ta bay cu reces 
y despues ta cuminza e 
ultimo aña parlamentario 
prome cu eleccion 2013. 
Gabinete Mike Eman 
a priminti di bin cu e 
ley di financiamento di 
partidonan politico y te awe 
nada nada. E ley aki ta mara 
e donacion cu por duna un 
partido na un maximo, den 
e concepto di ley cu tin riba 
mesa e maximo ta cinco 
mil florin. Campaña ta un 
cos, goberna ta otro cos ta 
valido pa partido geel y pa 
partido berde. E concepto 
di ley aki ta cla for di 2007 
y fraccion di RED a logra e 
tempo ey pasa un mocion 
cu sosten di fraccion di 
MEP y AVP pa pasa e ley 
aki. Pero Gabinete Oduber 
a nenga di pasa e ley aki 
y cinco aña despues nos 
por conclui cu Gabinete 
Mike Eman tampoco tin 
voluntad politico pa pasa 
e ley aki. Pa mi e no ta 
un sorpresa, mirando cu 
na eleccion 2009 partido 
AVP a cumpra voto 
abiertamente. Un trahador 
di un supermercado na 
San Nicolas a conta mi 
cu net prome y despues 
di eleccion na September 



2009, su supermercado 
pa prome biaha a get 
out of stock. Hendenan 
tabata bin cumpra cu dori, 
yena garoshi y e tabata 
sorprendi cu e hendenan 
aki ta maneha tanto dori. 
El’a puntra y nan a bise 
cu tal persona, cu awe ta 
minister, a duna nan dori. 
Na Francia, siman pasa 
autoridadnan hudicial a 
ristra cas di ex - president 
Sarkozy pa motibo di 
financiamento ilegal di su 
partido door di e heredera 
di L’Oreal. Un trahador di e 
compania a declara cu el’a 
entrega 50 mil Euro cash 
na e tesorero di e partido 
di Sarkozy pa su campaña 
presidencial. Na Francia 
e maximo cu un persona 
por duna cash ta 4.600 
Euro. Tin un declaracion 
similar di un comerciante 


Italiano cu lo a entrega 50 
mil florin na un ex - prome 
minister di Aruba, pero e 
diferencia ta cu na Francia 
si tin investigacion hudicial 
pasobra tin un ley di 
financiamento di partidonan 
politico. Diahuebs, 12 di 
Juli, e candidato opositor 
di Mexico ta entrega un 
denuncia contra e compra 
masivo di voto cu a tuma 
lugar na eleccion di 1 
di Juli door di e partido 
ganador. E por haci e 
denuncia aki, pasobra tin 
un ley di financiamento 
di partidonan politico. Ta 
pesey Gabinete Mike Eman 
no kier pasa e ley aki, asina 
no tin base legal pa haci 
ningun tipo di denuncia. 
Partido AVP ta preparando 
pa cumpra voto na gran 
escala na 2013. A detene 
un Arubiano na Riohacha 
cu un gran cantidad di 
cocaina, pa hopi biaha 
caba el’a haci e mesun ruta 
asina polis Colombiano a 
declara, kier meen e tabata 
por a drenta sin problema 
airport di Aruba. Bo mes 
saca bo som e ora ey 
di e placa cu lo lora den 
eleccion 2013. 


Sunrise City: 



O'hrfs‘Damniers. Av- : 


San Nicolas y pariba di brug 1X161*606 Mihor! 


MEP: SAN NTCOTAS t JTVIAMENTE RABTA 

CU GOBIERISTO I >1 IVEIKE ENEAJST 

WniTTtN DVWniTTTl 1 ONJ MABCI 2(J. 2012. P 05 TCC :n pclitica 


:cicr:zn 2 =j yzzlznbc' luul 1 5 

Eddie Briesen un biaha mas a demostra di 
ta contra desaroyo <li San Nicolas 

El s cu iduEi di bommLitur £ii ’ pori pa Sim Nicolaa te. bon, po' - io Ebvur 

Bemiy Nis’bet (PPA): Oranjestad ta hana su hospita] renova 
mitiiiLi’ah esLiiL uu Sau Niculaiz; ta wordo buycuLea pa GabineLe 
EVT i 1: C' PLttit n n ! ! ! 

iXd?JC j' J _rJSI 

Wowo P^litico 
































Diahuebs Juli 12, 2012 


S#LOu. 


Pagina 15 


Parlamentario di MEP, sr. Arondino Croes 


Minister Otmar Oduber ta culpa trahadornan di 
Fly Aruba pa locual ta pasando cu nan 


STA. CRUZ —Gobierno 
no a duna suficiente 
sosten na Fly Aruba 
pa nan por cuminsa 
nan vuelo, esaki segun 
Parlamentario di MEP 
Arondino Croes. El’a 
bisa cu gobierno a 
crea expectativa cu Fly 
Aruba lo haya permiso 
rapido y esey a duna 
Fly Aruba e espacio 
pa emplea hende 
creando expectativa 
den comunidad. 

“No solamente 

empleadonan di Fly 
Aruba ta pasando 
den problema. 

Practicamente tur 
sector na Aruba tin 
problema. Tin un 
total di mil persona 
sin trabao den area 
di construccion.” 

Parlamentario 
Arondino Croes ta di 
pensamento cu tin mas 
cu dos mil persona sin 
trabao na Aruba y e ta 
usa como ehempel e 
situacion di Fly Aruba. 
A bin ripara cu gobierno 
no ta haciendo nada 
pa yuda e trahadornan 
di Fly Aruba. Den 
tereno laboral tin hopi 
cifra pero cifra no ta 
trece placa den saco 
di e ciudadanonan, 



segun Parlamentario 
Arondino Croes. 

Parlamentario 
Arondino Croes a 
remarca cu tin 85 
empleado den un 
situacion delicado y 
nan a acerca partido 
MEP y nan a indica 
na Parlamento cu nan 
no ta hayando oido 
di gobierno pa nan 
situacion. E miembro 
di Parlamento a 
indica cu gobierno ta 
keda promociona cu 
economia ta bayendo 
bon, pero esaki no 
ta keda ilustra pafor 
fraccion di MEP. 


Segun Parlamentario 
Arondino Croes, MEP 
ta di pensamento 
cu gobierno mester 
stimula economia 
door di duna e 
permiso necesario 
na e operadornan. 
Tin lunanan largo cu 
gobierno no a haci 
nada cu e situacion. 
“Constantemente ta 
papia di turismo pero 
Minister Otmar Oduber 
no ta haci nada riba e 
situacion di Fly Aruba. 
E hecho cu no a duna 
permiso ta pone cu 
e empleadonan a 
keda afecta. Tambe 
e rutanan nobo cu 
por a yuda turismo di 
Aruba.” Di acuerdo 
cu Parlamentario 
Arondino Croes e 
situacion aki a pone 
cu e propietario di Fly 
Aruba ta bandonando 
Aruba dentro di poco. E 
consecuencia di esaki 
ta cu e 85 trahadornan 
ta keda riba caya. Si 
pone famia di tur e 
personanan aki ta un 
grupo grandi ta keda 
afecta den e situacion 
aki. “Ta papia cu 
porcentahe di labor ta 
halto y cu no tin casi 
nada di desempleo 


pero esey no ta caso. 
Loke cu Parlamentario 
Arondino Croes ta 
cuestiona mas tanto 
e hecho cu a laga Fly 
Aruba emplea trahado 
sin cu nan tabata tin 
permiso di operacion.” 
Parlamentario 
Arondino Croes ta 
haya cu mester tabata 
tin un mihor control 
den e proceso aki. 
Departamento di labor 
no por a permiti un 
compania sin permiso 
emplea trahadornan 
cu tur consecuencia. 
“Automaticamente 
door cu a permiti pa 
tuma trahador, a crea 
un expectativa cu 
turismo ta crece. A 
crea expectativa cu e 
hendenan aki a haya 
trabao.” Parlamentario 
Arondino Croes a 
indica cu Minister 
Otmar mester a bisa 
cu mester a para Fly 
Aruba di tuma hende 
pasobra nan no tabata 
tin permiso. Gobierno 
mes a crea expectativa 
cu e compania ta 
hayando permiso 
pasobra a permiti nan 
tuma empleado na 
trabao. 


Muher 
di bar 
maltrata 
formal pa 
homber 
rasta 


STA. CRUZ — Diamars 
1:45 di madruga, 
polisnan durante 

patruya ta wordo para 
pa un muher di bar, 
kende a bisa polisnan 
cu un homber rasta a 
maltrat’e. El’a bisa polis 
cu e tabata sinta riba 
un banki, na haltura di 
e bar Copa Cabana, 
ora cu un homber 
rasta a bin cerca dje 
y sin ningun motibo a 
cuminsa reclam’e. E 
muher a bisa polis cu e 
no a haci caso di dje, y a 
sigui papia na telefon. E 
homber e ora ey a dale 
cu scop den su cara. 
Segun e denunciante, 
e homber a menaz’e y 
tabatin un cuchiu grandi 
hunto cune. Polis a mira 
su cara hincha y tambe 
su lip tabata hincha. 
Un testigo a bisa polis 
cu ta un tal Wally a dal 
e victima.Polis a busca 
Wally den vecindario, 
pero no a topa cune. 




MESTER Dl PLACA? 


JUWELENHUISJE 


ORARIO 10AM - ÓPM DIALUNA TE DlABIERNA 


EMPEÑA Y CUMPRA 0R0 


OEANJESTAD WERFSTRAAT 7 LOK. 12 TEL 588 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 

Hangar nobo na Aeropuerto Internacional Reina 
Beatrix specialmente pa mantenc ion di 

avionnan di Tiara Air 




STA. CRUZ 
Recientemente a tuma 
lugar e soft opening 
di un di e hangarnan 
traha na e parti zuid di 
Aeropuerto Internacional 
Reina Beatrix cual a ser 
traha specialmente pa 
mantencion di avionnan 
di Tiara Air. Pa cumpli cu 
e demanda di entre otro 
Tiara Air pa tin hangar pa 
por haci mantencion riba 
su avionnan Aruba Airport 
Authority N.V (AAA). a laga 
traha un hangar di 42 meter 
pa 45 meter na e parti zuid 
di aeropuerto. E hangar aki 
tin e capacidad pa wanta 
un avion te cu e “wingspan” 
di un Boeing 737-500 y 
un maximum “load” di 
un Boeing 737-400. E 
Boeing 737-300 di Tiara Air 
durante e soft opening a 
drenta sin ningun problema 
den e hangar nobo aki. E 
hangar ta equipa cu un 
sistema di paga candela 
consistiendo di sprinklers 


y di foam boa presion cu 
ta activa automaticamente 
den caso di candela. E 
tin oficina, bañonan y 
diferente lugar pa warda 
piezanan. E areanan aki 
ta completamente aire 
acondiciona. E vloer di e 
hangar ta completamente 
cubri cu un seal special 
pa entre otro stof segun 
exigencianan internacional 
di hangar. Tur regla y tur 
exigencia di instancianan 
local manera DOW, DTI 
y Brandweer a ser cumpli 
cune. E construccion di 
e hangar aki ta parti di e 
desaroyo di e parti zuid di 
aeropuerto. Ta trahando 
ainda entro otro riba 
acceso nobo di seguridad 
pa e rampa, y mudamento 
di oficina di Valero. 
“Esaki ta un momento 
berdaderamente historico 
pa Tiara Air y AAA, un 
adelanto espectacular den 
termino di facilidadnan 
pa parkeer avion y haci 


mantencion na Aruba y 
Aeropuerto Internacional 
Reina Beatrix. Pa medio 
di e facilidad aki Tiara por 
cumpli cu e normanan mas 


estricto di e regulador. Esaki 
ta unicamente e prome di 
bastante otro hangar cu lo 
wordo traha” señor Peter 
Steinmetz, CEO di AAA a 


comenta durante e entrega 
di e yabinan na Managing 
Director di Tiara Air señor 
Alejando Muyale 

VIII VA NAILS 

Spa & Salor Pfnduçts 


Persoml Care Pmdocts Oils .Callnus Rcmover Jlair Pmducts ,Nail Productsfii More 



gelnan special pa baha peso 

'Bell ‘Franz producto beyeza exclusivo 

Tur e gelnan ta anti celluiites y ta kita strech marks 

IMos tln sorvlclo di massage , manicure & pedlcure na prljs nan 
syper competitivo.Nos ta especialisa den productonan di beyesa. 


Massage,Facial &Manicure 
ForHer 150 
Awg 

Mas&age & Faciai 

ForHer 160 
Awg 


Massage & Chocotate Scrub 
For Her 130 
Awg 

Manicure & Pedicure 

For Her 60 
Awg 


Ljffr LViTijfiOiFTr'' 

AVa iEabfc 


Tegenover Ex Kooyman 
Avenida Milo Croes nr 10 , Oranjestad , Aruba 

vivanailsaruba@hotmaii.com ■3 lindu' 

588-2444 CALL US '.>$ 0-8494 W Faeebook 

www.vivanatlsaruba.com 

Ivf^ DIRECTIVANAN Dl DISTRICTO 


Noordy ParaA&rtXs, Piaya^ Sta,. Crouc, 
SaASizrL&tas y Sasv Nicotas 



Ta invita tur 
"DESIGNERS”, 
Hobennan Talentoso y Aruba 
henter pa participa den e 
campaña pa diseña nos 

LOGO NOBO 


L0G0& 

SLOGAN 


Ta invita 

PUEBLO Dl ARUBA 

henter pa participa den e 
campaña pa diseña nos 

SLOGANNOBO 




Premio nan: 

1. Awg, 2000.- Cash 

2. Jpad 

3. Ipod 

4. Lessenaar 

5. Blackberry 

Busca bo formulario di inscripcion 
na cede di MEP of download 
e di nos facebook page: 
mep on the move 


l 



Premio nan CASH: 

1. Awg. 1000.' 

2. Awg. 500.- 

3. Awg. 350.- 

4. Awg. 250.- 

5. Awg. 100.- 

Yena e coupon nan den e dife- 
rente corant nan local y tire den e 
buzon na cede di MEP, mail na 
meponthemove(5)gmaiI.com 
of via nos facebook page 

Hobennan cu no ta bay school mas gara 

den V-car horta 



STA. CRUZ — Diarazon 
atardi pa mas o menos 
6’or pasa Polis a haya 
un melding cu un auto 
V-car 514 Kia Picanto 
blanco a señala den area 
di e veld di Bubali. Den 
auto aki tabata tin como 
5 pa 6 hoben. Despues 
di un buskeda rigoroso y 
cu ayudo di e helicopter, 
nan a bin para nan. Nan 
lo a baha y cuminsa 
core drenta mondi den 
vecindario. Polis a logra 
pone man ariba 3 di nan. 
Mester bisa cu casi tur 
ya ta conoci pa Polis. 
Un paar di hoben cu no 
ta bay school mas y ta 
busca maldad pa haci. 
E auto aki lo a ser horta 
algun dia prome. Nos por 
waak con nan a kibra e 
slot di e yabi completo pa 
por a hort’e. Nos pregunta 
dicon e mayornan aki no 
ta puntra di unda nan a 
haya un V-car? Niun no 
ta bay school unda bo 
ta haya placa pa huur 
un auto? E problema 
social aki ta alarmante 
algo mester wordo haci 
prome cu ta laat. Nos tin 
te hasta entendi cu esun 
na polo blauw ta un hoben 


bastante problematico 
y tambe cu lo por haci 
otro persona un daño of 
causa daño na su mes. 
Gobierno mester actua 
awor y no warda te ora 
e baca hoga, corda un 
biaha mas cu tur ta conoci 


di polis dus nan ta cay 
cera y ta sali haci mescos 
of pior. E potretnan 
ta papia pa nan mes. 
Waak e gestonan cu ta 
haci ora di waak prensa. 
Pa nan ta manera un 
aventura. 

Reportahe grafico: 


IDEFRE (IBiSA) su programa Vacac onal 2012 
den San Nicolas Sport Centrum 
"e mas grandi den ultimo añanan" 



STA. CRUZ -- Dialuna a 
cuminsa cu un cantidad 
di mas o menos 165 
mucha cu tabata t’ey 
for di mainta tempran 
na Sport Centrum 
San Nicolas pa 
participa na e diferente 
weganan cu IDEFRE 
(IBiSA) a prepara. 
Metadi e dianan aki ta pa 


entretene e muchanan 
durante temporada 
di vacantie escolar. 
E promer dia tabata den 
cooperacion cu e "Team 
BoBario" cu desde 
tempran a cuminsa cu e 
weganan di Pannabol. 
Aki Prome Minister Mike 
Eman den presencia di 
Minister Mike de Meza 


a scop e prome bala y 
wega por a cuminsa. 
E hobennan tabata 
superentusiasma. 
E dia siguiente e 
muchanan hunto cu e 
gran cantidad di lider 
y instructor a bishita e 
Pisina di San Nicolas 
y e trecer dia a bay 
cu Bus y bishita varios 



lugar riba nos isla. 
E siguiente dianan lo 
ta na Parke Jaburibari 
cu weganan recreativo 
y na final di e siman 
cu weganan recreativo 
na Baby Beach. 
IBiSA ( ex IDEFRE) 
ta mira cu den nos 
comunidad tin un gran 
necesidad, di programa 


asina durante di 
vacancion pa e hoben 
cu no tin e oportunidad 
pa viaha pa exterior. 
Y IBiSA ta haci un 
compromiso pa e 
programa vacacional 
bira mas grandi e 
siguiente aña. 

AVB cu Biografia di: J ozynne Pietersz 



Mi nomber ta Jozynne 
Jixienne Pietersz. Mi 
tin 18 aña. Loke mi ta 
gusta haci den mi tempo 
liber ta practica sport, 
waak pelicula y sali cu 
amiganan/amigonan. 
E sportnan cu mi ta 
gusta practica ta futbol, 
volleybal y kickboxing. 

Mi interes pa futbol a 
cuminsa ora cu mi tabata 
den e ultimo aña di 
basisschool. Mi school a 
participa den e weganan 
escolar di IDEFRE, pero 
mi no tabata mag di 
hunga di mi mayornan. 
Futbol semper tabata 
conoci como un deporte 


duro pa mucha homber 
y p’esey mi mayornan 
no tabata kier mi hunga 
futbol. 

Ora cu mi a bay Colegio 
Arubano, amiganan di 
school a acerca mi pa 
sera un team di futbol pa 
mucha muher pa Bubali. 
E biaha ki si, despues di 
zeur hopi, mi mayornan a 
laga mi train y hunga pa e 
team cu tabata yama Bubi 
U.T.S. Asina nos a hunga 
nos prome campeonato 
den e categoria hubenil 
2007/2008 di futbol 
femenino organiza 
pa A.V.B., unda cu mi 
a hunga delantero y 



mediocampo. Maske nos 
no tabata gana mucho 
wega e prome aña, nos 
team tabata hopi uni y 
tabata tin hopi gana di 
hunga futbol. E mesun 
aña, nan a selecciona 
hugadornan di tur team 
pa forma parti di e pre- 
seleccion damas U-15. 
Akinan mi a ser escogi y 
na Juli 2008 mi a forma 
parti di e seleccion 
U-15 cu a representa 
Aruba na Trinidad & 
Tobago, como keeper. 
E experiencia tabata 
uno unico y el’a duna 
nos mas gana di sigui 
hunga futbol mirando con 
futbol femenino tabata 
desaroyando na diferente 
paisnan den Caribe. 


Den e campeonato 
2008/2009 mi tabata 
hunga keeper pa Bubi 
U.T.S.ydenecampeonato 
2009/2010 mi a hunga 
mediocampo so. Pero na 
December aña 2009 mi 
a dicidi di cambia team 
y bay hunga pa Britannia 
Damas. Door cu mi a 
cambia team meimei 
di e campeonato mi no 
por a sigui hunga den e 
campeonato di e aña ey 
mas. Pero mi a sigui train 
y na Maart 2010 mi a 
hunga mi prome wega cu 
Britannia den e Torneo 
Internacional di Himno y 
Bandera como defensa, 
unda cu Britannia a sali 
campeon. Na aña 2011 y 
e aña aki tambe Britannia 
a sali campeon den e 
Torneo Internacional 
Himno y Bandera. E ta 
un orguyo pa nos di por 
retene e titulo di campeon 
pa 3 aña consecutivo. 

Na Oktober 2010 mi a 
forma parti di e seleccion 
U-17 representando 

Aruba na Curaçao den 
e Women’s World Cup 
Qualifying y na aña 2011 
mi a wordo escogi pa e 
pre-seleccion adulto cu a 
competi den e Women’s 
World Cup Qualifying 
aki na Aruba, pero mi no 
a keda selecciona pa e 
seleccion definitivo. 

Banda di futbol mi tabata 


participa cu mi team 
Britannia den e Beach 
Soccer cu ta tuma lugar 
na April na Eagle beach 
tur aña. Akinan dos aña 
tras di otro, aña 2011 
y e aña aki, nos a sali 
campeon. 

E aña aki mi lo ta 
cabando VWO na 
Colegio Arubano. Mi lo 
ta bayendo Hulanda pa 
sigui cu mi estudio. Mi 
tin deseo di sigui hunga 
futbol, pero e ta depende 
di con duro mi estudio ta. 
Nunca mi lo bay lubida 
e tempo cu mi a hunga 
futbol, mi a siña hopi, mi a 
cera hopi amistad y mi a 
pasa den experiencianan 
unico. Como un futbolista 
femenino mi lo bisa e 
mucha muhernan cu tin 
interes di hunga futbol 
pa haci esaki. E ta un 
deporte cu ta creciendo 
hopi bao mucha muher. 
E ta duro y e ta exigi hopi 
disciplina y dedicacion, 
pero e ta yuda bo den tur 
sentido. E ta un deporte 
cu bo ta move hopi, bo 
ta siña traha den team 
y bo ta desaroya un otro 
maneradi pensa. Doorcu 
e ta exigi hopi tempo, bo 
ta siña plania y balanza 
bo tempo pa school y bo 
tempo pa bo hobbynan 
cual no ta imposibel, bo 
ta cera amistadnan nobo 
y bo ta crea momentonan 
inolvidabel. 

Atco Concrete Indians ta suta Oranjestad Stallion y 
ta mantene su invicto 4 gana y 0 perdi 

den Baseball AA 



STA. CRUZ - Dialuna 
nochi den Stadion Nady 
Croes / Crismo Angela 
despues di a warda 
45 minuut riba umpire 
e muchanan di North 
a sali brabo riba nan 
contrincante OBBO pa 
duna nan un black out di 
20-0 den un wega cu a 


bay solamente 5 inning, 
caminda cu e pitchernan 
di Atco Indians Derrick 
Westerburger y Gerald 
Tromp no a permiti 
ni hit ni careda na e 
muchanan di Playa. E 
wega mes a move den 
un solo direccion unda 
cu Atco ta habri wega 


anotando 1 careda riba 
un eror di primera base 
cu ta permiti Jason 
Orman avanza y ta roba 
segunda y finalmente ta 
anota riba wild pitch di 
e pitcher Ounie Nuñez. 
Den bom di 2 inning Atco 
ta anota 4 careda riba 
2 deadball di e pitcher 








y 3 hit, den cual tin un 
doblete di Jason Orman 
pa empuha 2 careda. 
Den bom di 3 inning 
Atco ta caba cu e moral 
di Oranjestad Stallion 
anotando 11 careda 
contra 4 pitcher di 
Oranjestad cu no tabata 
por cu e poderio di Atco. 
Di otro banda Derrick 
Westerburger y Gerald 
Tromp tabata saca 
outnan cu hopi facilidad 
y asina tira e promer 
no hitter combina den 
campeonato. Pitcher 


ganador a resulta Gerald 
Tromp y perdedor tabata 
Ounie Nuñez. Atco 
Concrete Indians tabata 
tin 20 careda, 13 hit y 2 
eror. Oranjestad Stallion 
0 careda, 0 hit y 3 eror. 
Mihor bateadornan pa 
Atco Concrete Indians: 
John A. Thiel 2-2, Alvaro 
Maduro 4-3, Randy 
Joung y Lynell Koolman 
3-2. Jason Orman 4-2. 
Pa Oranjestad Stallion 
ningun hungador a 
conecta di hit. 

Telefonnan importante: 

BOTICANAN: 

Maria 

585-8145 

Di Servicio Noord 586-4606 

Seroe Preto 

584-4833 

Fergusonstraat 

583-0620 

Kibrahacha NV 

582-2007 

Oduber NV 

582-1780 

Paradera 

588-6638 

Santa Cruz 

585-6890 

San Lucas 

584-4830 

San Nicolas 

584-5712 

Santa Anna 

586-0027 

Trupiaal 

582-8671 

Eagle 

587-9011 

4 Centro Medico 584-5779 

Aloe 

584-4606 

Central NV 

585-1965 

Dakota NV 

588-7364 

Del Pueblo 

582-1253 

POLIS: 

Oranjestad 

100 

San Nicolas 

104 

Sta. Cruz 

105 

Noord 

107 

Tip-line 

11141 

Brandweer/Ambulance 911 

Guardacosta 

913 

Seguridad National 11911 

Hospital 

527-4000 

Centro Medico 

524-8833 

Setar storing 

117 

Web Storing 

525-4600 

Elmar storing 

523-7147 

Agencia Funeral: 

The Olive Tree 

584-8888 

Ad Patres 

584-2299 

Aurora 

588-6699 

Mementomori 

582-2222 


SANTA FE A GANA ATLANTICO 
DEPORTIVO DEN WEGANAN Dl 
PROMOCION YDEGRADACION DIV UNO 


STA. CRUZ - Den CDGT 
a inicia cu e weganan di 
promocion / degradacion 
entre equiponan di 
divisionunoydivisiondos. 
E prome partido a bay 
entre Atlantico Deportivo 
y Santa Fe. Den e prome 
tempo Atlantico a baha 
basta brabo riba Santa 


Fe y tabata mayoria vez 
den dominio di e wega 
y cu varios oportunidad 
pa score, pero no tabata 
probecha. E prome 
tempo sinembargo a bay 
aden cu score di 1-1. Di 
dos tempo Atlantico a 
mustra un poco falta di 
agresividad y parce cu 


cansancio tambe a hunga 
un rol. E marcacion tabata 
duna mucho espacio pa 
asina Santa Fe por a toca 
e bala cu mas trankilidad. 
Den segundo tempo 
Santa Fe ta bin anota 
dos gol mas pa bay cu e 
victoria di 3-1. Atlantico 
tambe a bolbe haya 


oportunidad den di dos 
tempo pero no ta score. 
Pa Atlantico a anota 
Freddy Villarreal y pa 
Santa Fe a score Robben 
Joost 2x y George Tromp 
1x. E partido a wordo 
dirigi pa Rambo Flanegin 
asisti pa Eduard Sandjon 
y Cid Cabrera mientras 
e 4to oficial tabata 
Sharleen Wout. Diasabra 
(14-07-12) den CDGT lo 
tin dos wega. Pa 6.30 
pm Santa Fe vs Sport 
Boys y pa 8.30 pm RCS 
vs Atlantico. Mientras 
cu awe diahuebs (12- 
07-12) e promocion / 
degradacion div honor / 
uno ta continua cu dos 
wega, ambos pa 8'or pm. 
Den CDGT nos ta haja 
Sporting vs Riverplate y 
den CDFF e duelo lo ta 
entre Caravel y Brazil Jrs. 


tfohi&rdi dla t ll J uli 

Santo 

Domingo 

Diario 

Curaçao 

Super 4 

Lot / Cat 

Big 4 


2168 

4912 

2579 

8906 

7465 


0035 

1199 


2766 



5991 

4766 


2995 


Lotto 

26-20-12-31-02 Letter: L Joker:21 

Mini Mega 


Mega Ball 


Zodiac 

4028 Geminis 


Fundacion: 

Cas 584-2050 

Fada 583-2999 

F A V I 582-5051 

Famia Planea 588-9591 

AutismoAruba 588-1179 
Pa Hende Muherr 583-5400 
Pa Hubentud 588-6138 
Bloedbank Aruba 587-4260 
Solo di Pueblo 585-9500 
Canal 22 585-9500 

Tip pa redaccion 592-6895 


Dokter y Botica na 
Warda pa bao di Brug: 


Yama pa informacion na 
Horacio Oduber Hospital: 
527-4000 


Dokter y Botica naWarda 
pa riba di Brug: 


Yama na Centro 
Medico 

524-8833 

CLASIFICADO 

solodipueblo@gmail.com 


TA BENDE 


2 KITCHEN CABINET 
NOBO 

1.50M 3 PORTA FLS 
895,= 

1.M 2 PORTA FLS 
495,= 

INF YAMATEL: 
6900339. 


TA DRECHA 


Ta drecha holoshi 
antigua y restaura 
su cashi. Nos tin 
mas cu 30 aña 
experiencia. 

Pa intormacion :Tlf 

5665434 


TA HUUR 


Ta huur apartment 
na Santa Cruz di 1 
kamber, sala, cushina 
y baño. Awa, coriente 
y cable ta apart. Prijs 
ta Afl. 750,- pa luna 
cu un luna di borg. 
Pa mas informacion , 
yama tel.585-8137 of 
565-7366. 


FOR SALE 


By owfier, un 
apartamento 2 kamber, 
baño, cushina y sala. 
Tereno propio situa 

den vecindario di Hotel. 
Vraagprijs Afl. 125000. 

Yama 7307000. 


TA BENDE 


Ta bende 2 porta saya 
cu Jacket pa den patio of 
bao di afdaklPa info yama 
5940435 


FOR SALE 


Ta bende harinja di 
MAISHI RABO 
100%Nature’s 
Discount 

Seroe Blanco dilanti 
di APFA 

Telefon 588-5380 


TRABAO? 


Bo ta buscando 
trabao? E espacio aki 
por ta dibo. Manda 
nos bo anuncio di 
bo specialidad of bo 
ramo di trabao cu bo 
number di contacto. 
Nos ta publike pabo. 
Solodipueblo@gmail. 

com 


W BUMLI9PORT CLUB 

Grandioso rifa 



SV Bubali un biaha mas cu nan rifa extravangante, Bini Uno Bini Tur ban 
juda recauda fondo pa equiponan, mantenimiento di veld, uniform y hopi mas. 


II 1115110: JFOM) JFIB0TA. 2012 
2JE THJE3UO: JX4T TV ”45” 

3JE IHJEJMEIO: 1111 IIJPIJE 

Por haya ticbet serha 
Directiva, hungador y miembronan. 
Solamente pa: 

AWG. 5,00 


SV Bubali Sport Club 
Bubali 103 

bubalisportclub@yahoo.com 
Tel: 594 9257 





> Meditacion 
> Informacion 

> Reflexion 

> Combersacion 



Mehoracion di Alma, Mente y Curpa 


Cada Pasa Diaranson Anochi 7:30 

4,18 di april; 2,16,30 di mei; 13,27 dijuni; 11,25 di juli 2012; etc. 



BUBALI6 

Fundacion Faro di Lus -Centro Hoiistico Splendor 
5878581 -5629617 




Voor kleuters die dit jaar zullen beginnen met basis onderwijs. 


Instap Nederlandse taal kern 1: woordjes herkennen, lezen en leren schrijven. 
Cijfers tellen en herkennen vanlt/m lO.Rekenen optellen van 1 t/m 10. 


Datum: 16 iuli tot 03 augustus 2012 

Plaats: B.v/d veen zeppenveldt strJ 23-B.San Nic. 

Tijd: 8:00 am-12:00 pm 

Inschrijfgeld: 10,00 

Prijs: 300,00 (incl. Les materiaal) 

Inschrijving week: 2t/m 12 iuli'12 . 

Voor meer informatie: (+297) 749-8660 

Conoce J emal Le Grand, atleta di Weganan Olimpico 

di Londres 2012 



STA. CRUZ - Jemal 
a cuminsa practica e 
deporte di landamento 
na edad di 7 aña. Den 
un principio e no tabata 
gusta e deporte di 
landamento, tenis tabata 
su deporte preferi. Na 
e edad di 11 aña su 
mayornan a puntre si 
e tabata kier e purba 
competi den un pre- 
seleccion di landamento. 
Su mama semper tabata 
bise cu e por conoce 
mundo henter si e bira 
un bon landador y aki 
ta caminda cu Jemal a 
cuminsa entrena serio y 
duro. E prome lunanan a 
bai super bon, su prome 
competencia grandi 
tabata e Weganan di 
Reino 2007 na Hulanda, 
unda Jemal a sa di 
gana su prome medaya 
den un competencia 
internacional, e tempo 
aya formando parti di e 
team di THE ORCAS. 
Despues Jemal a cambia 
y a bai landa cu Stingray 


Swimming, un equipo 
cu ainda e ta formando 
parti di dje. Pa loke ta e 
seleccion di landamento 
di Aruba, Jemal tin 5 
aña caba cu e ta un 
seleccionado. Manera 
tur otro atleta, Jemal 
tambe tin su momentonan 
memorabel asina e ta 
corda su medayanan 
conkista den e diferente 
competencianan 
regional, manera e 
medaya di oro cu ela 
gana den CCCAN den 
100 meter freestyle den 
e categoria di edad 13-14 
aña na 2009, e medaya 
di oro cu ela gana den 
CISC 200 meter freestyle 
den e categoria 15-17 
aña na 2010, e medaya 
di plata den CCCAN den 
100 meter freestyle na 
2011, y recientemente 
algun siman atras e 
medaya di oro den 
CISC den 100 meter, 
200 meter, 400 meter 
freestyle, como tambe e 
100 meter freestyle den 



e categoria 15-17 aña 
y un CISC RECORD. 
Sin lubida e 100 meter 
freestyle den 15-17 aña, 
un record Arubano, e 
50 meter freestyle 15-17 
aña, tambe un record 
Arubano. Awor Jemal 
tin 18 aña di edad y ta 
formando parti di e equipo 
di Davie Nadadores na 
Florida, USA, esaki den 
combinacion cu e scol 
cu e ta bishitando esta 
Sagemont. Esaki a bira 
posibel danki na e beca 
Olimpico cu Jemal a haya 
for di Comite Olimpico 
Internacional. 

Nos a puntra Jemal 
con ta bayendo cu su 
preparacion pa loke ta 
e Weganan Olimpico di 
Londres 2012. 

1. Con ta bayendo cu bo 
preparacion? 

Mi preparacion awo pa 
e Weganan Olimpico 
2012 ta bayendo hopi 
bon, cu bon resultado, e 
competencia di CISC a 
bai manera desea. 

2. Kico e lo ta pa 
Bo persona ser un 
representante di Aruba 
na Weganan Olimpico? 

E ta un logro masha 
grandi mes pa mi, uno 
inolvidabel, sumamente 
importante pa mi 
futuro den e deporte 
di landamento, un 
experencia unico cu tiki 
por tin den bida y sigur 
un honor grandi pa ta 
un di e tiki atletanan pa 
representa nan pais. 

3. Kico Aruba por spera 
di Jemal Le Grand den 
e Weganan Olimpico di 
Londres 2012? 

Aruba sigur sigur por 
spera bon resultado di mi, 
mi kier drecha mi record 
personal y mas cu tur 
cos ser un representante 
digno pa Aruba. 




Tuuuuuuuutttttttuuuuuuuut 


Awe e TRAM ta bay haci su prome ride rumbo pa 
Pos Chiquito, pa asina celebra e Serafino den Jet 
Ferdinand "'Andy" Gregory Curiel su B-day. E ta 
haya felicitacion di parti su mayorrnan, rumanan, 
sobrinonan y demas famia y amigonan. Sin laga 
afor su coleganan di RBC Royal Bank Aruba N.V. 
Spera bo have a blast awe riba bo dia y laga nos 
sa con e TRAM ta core!!! HAPPY 40 TH B-DAY, 
PROCESS RENEWALS AND DO NOT FORGET 
TO think GREEEEEEEEN!!!!!!! 

45 Aniversario di Boda di Mena y Bito 



STA.CRUZ - Dia 7 di 
Juli 2012 e pareha Mena 
y Bito Tromp a celebra 
nan 45 Aniversario di 
Boda. Hunto cu nan 
yiunan Ruth, Richard, 
Marion y Victor, tur nan 
nietonan y demas famia 


nan a celebra e dia 
speciaal aki na Surfside 
Marina. Despues di 
un dushi lunch, tur 
hende a baila y a 
pasa un atardi masha 
ameno. Sigur e bishita 
di e dos rumannan di 


Mena, Trees y Fan, cu 
a bin specialmente for 
di Hulanda a haci e 
celebracion uno hopi 
special. Un pabien 
ainda ta bay na e pareha 
feliz cu a sa di forma un 
famia bunita y uni. 




Participa 
y Gana! 


Gana un Cas cu 
SV Estrella 


YO.OKQKVKL PUTTEGRONP 

Situa na Paradera Country Club 

Cumpra bo ticket serca tur hungadornan 
di Estrella y miembro di directiva 

Pa bestel bo buki, yama: 592-0555 

Sorteo ta hunga dia 4 di September, 2012 

SV Dakota ta celebra 65 aña di existencia cu un 

torneo internacional di futbol 




DAKOTA 


STA. CRUZ - Den 
cuadro di nos celebracion 
di 65 aña di existencia 
di S.V.DAKOTA, tur 
nos miembronan 

hunto a organiza un 
Torneo Internacional. 
E Torneo Internacional 
aki lo tapa e division 
nan di Dakota Lifida. 
DivisionnanLifida-B (12- 
13 aña), Lifida Menor 
(14-15 anja), Lifida 
Mayor(16-17 aña). Nos 
a invita equiponan di 
exterior pa forma parti di 
e gran celebracion aki. 
For di exterior lo bini: 
Den division Lifida-B lo 
bini Hermandad Gallega 
for di Venezuela, y 
Atletico Tera Cora for 
di Bonaire. Equiponan 
di Aruba den division 
Lifida-B lo ta Dakota y 
Washington/Nacional. 
Den division Lifida- 
Menor lo bini Escuela 
de Futbol Salernitana 
di Venezuela, y Real 
Juventus di Bonaire. 
Equiponan di Aruba den 
division Lifida-Menor 
lo ta Dakota y Estrella. 
Den division Lifida- 
Mayor lo bini Escuela 


de Futbol Salernitana di 
Venezuela. Equiponan 
di Aruba den e division 
Lifida-Mayor lo ta Dakota, 
RCS di Savanetta, y 
Washington/Nacional.Tur 
equipo di exterior lo keda 
den Tropicana Aruba 
Resort & Casino. E 
agencia di catering esta: 
Excelencia TakeAwayta e 
lugar encarga pacushina 
y prepara e cuminda pa 
tur e delegacionnan. 
Watapana Tours/ Fofoti 
Tours y Arubusta ta e 
agencianan encarga cu 
Transporte. Sr. Rudy 
Angela y sr. Ricangel 
Delecca tabata esnan 
encarga pa apunta e 
Refereenan pa e Torneo 
Internacional organiza 
pa S.V.DAKOTA. Sra. 
Editha Lake-Wolter lo ta 
e “Match Commisioner” 
persona encarga pa e 
weganan. Sr. Franklin 
Priest tabata encarga 
cu e contacto entre e 
equiponan di exterior 
y tambe trahamento di 
schedule pa e Torneo. 
Equipo di Escuela de 
Futbol Salernitana di 
Venezuela lo yega Aruba 



cu un delegacion consisti 
di 65 persona, cual 32 lo 
ta hungador,6 persona 
den e Staff Tecnico y e 
demas 27 personanan 
lo ta formando parti di 
nan fanaticada. Equipo 
di Hermandad Gallega 
di Venezuela lo bini cu 
un delegacion di 34 
persona, cual 16 lo ta 
hungador, 4 persona 
den e Staff Tecnico y e 
demas 14 persona lo ta 
formando parti di nan 
fanaticada. Equipo di 
Real Juventus di Bonaire 
lo bini Aruba cu un 
delegación di 24 persona 
cual 16 lo ta hungador, 
3 persona lo ta den e 
Staff Tecnico y e demas 
5 persona lo ta formando 
parti di nan fanaticada. 
Equipo Atletico Tera 


Cora di Bonaire lo bini 
Aruba cu un delegacion 
di 20 persona cual 
16 lo ta hungador, y 
demas 4 persona lo ta 
den e Staff Tecnico. 

Equiponan ta yega Aruba 
diarazon 11 di Juli 2012 
SPONSORNAN TA 
COMO LO SIGUIENTE: 

1. ATCO Concrete 
(Robert Carrasquero) 

2. Bright Bakery 

(Franklyn Bareno) 

3. UPS (Gigi Helder) 

4. Compra y Venta 
El Triunfo (Delis Plata) 

5. Coopers Tire 

6. Jossi Motors 
(BettoArends) 

7. Romar Trading 
(PapitoElmondalek) 

8. Dario Arends 

9. I s I a n d ' s 
Best Windows & 
Doors (Jerry Kock) 

10. Professional 
Roofing (KishorKarnani) 

11. K o o y m a n 
Aruba (JuriKooyman) 

12. Techniek and 
Design (RicangelDeleca) 


13. B a n j o I u x 

14. Safecom Security; 

15. C E R D 

16. Amast N.V. 

17. Deals on 

Wheels Car Rentals; 

18. F o f o t i 
Transfer and Tours; 

19. ManriqueCapriles 

20 . 

MinisterOtmarOduber 

21. M i n i s t e r 

Richard Visser 

22. M i n i s t e r 

Arthur Dowers 

S.V.DAKOTA di 

curasonkier a gradici 
tur e Sponsernan cu a 
kere den nos proyecto 
di Torneo Internacional 
y Celebracion 65 anja di 
Dakota. S.V.DAKOTA lo 
celebra en grande den 
Dakota y meimei di tur 
nos hendenan cu semper 
a sostene nos equipo. 
Nos lema nobo: UN 
VISION...UN GRAN 
UNION...DAKOTA 
CAMPEON!!! 



Medical & Home Healthcare Services 

Av, Milo Croes 52, Dakota - Aruba 

Tel. 582 6651 / Fax 582 6567 


BUSCA TUR BO PRODUCTONAN DIABETICO 


Manera: 

Diabetic Hand, Elbow & Knee Lotion .. . 

Diabetic Face Care LabCO Medicai 

Diabetic Nail & Finger Cream lider den productonan 

Diabetic Foot Massage Cream Diabetico na Aruba 

Diabetic Key Chain (Jabero) 

Diabetic Bracelet and Necklace (Armband i Cadena) 

Special Medical Diabetic Shoes 
Gluco Perfect (Machine pa test sucu den sanger.) 

ONAL 


Polis a tuma 200 
di fuegonan artificial 
peligroso den beslag 


London - Diamars Cu- 
erpo polidal a tuma na 
difcrcnte lugar alredcdor 
di 200 kg di fuego arti- 
ftcial peligroso den be- 
slag, Den e pais tin cinco 


sospechoso aresta. Polis 
a inicia un investigadon 
despues cu a descubri 
riba internet comercio 
ilegal di fuego artiftdaL 
Esey polis a informa. 


Tog misilnan riba flatnan 
na London durante 


I7en Gasselte a deteni 
tres hende homber* Na 
Gemcrt y Amstelveen 
tabata trata di un sospe- 
clioso deteni* Polis ta 
spcra di detene mas 
sospechosonan den e di- 
anan venidero. Na Hoek 
di Hulanda a tuma com- 
puter y administraeion 
den beslag. E fuego ar- 
tificiai ta pertenccc na e 
categoria di mas peligro- 
so manera mortero, co- 
hete y vuurpijl. Un parti 
di e fuego artificial ta 
di e categoria di mayor 
peliger y niasa cxplo- 
sivo. Esey kiermeen cu 
si un pidi fuego artificial 
cendc, e lo tuma henter e 
lote hunto cune y e por 
explota di biaha. 


Italia ta recoge 
800 miyon for di 
comerciante mafi o so 


Ttinn 

Genoa 


Verana 


Miia 


Siena 


italy 


Roma 
Polis di 
Italia a tunia 
hotelnan luho- 
so s rcstaurantnan 
y otro bienes na ba- 
lor di 800 miyon euro 
den beslag di c desa- 
royador di projecto 
Angelo Simeoli 
procedente for 
di Napoles. E ta ser 
sospecha di practica 
labamcnto di placa 
pa Camorra, e crimen 
organisa rond di Na- 


poles. Segun Ciuero 
policial Simcoli a laba 
placa desde 1980. Doi 
di testimonio di shete 
cx mañosonan kend- 
enan a bay traha hun- 
to cu polis, e prac- 
ticanan di Simeoli 
(65 aña) a bin 
na luz di dia. 
a ser 
p o n i 
bao di 
aresto do- 
mestico, 
Segun e in- 
vestigacion 
policial Simeoli 
a construi J069 
edificio y a cumpra 
99 parcela di tereno 
cu placa laba. 



Amsterdam - Un juez 
Britanico diamars a re- 
chaza e demanda di liii 
grupo di residentenan di 
un flat na I.ondon contra 
colocacion di pistolnan 
di aire den e dak di nan 
compleho di apartamento. 
E disposicion di misilnan 
siniplemente por tuma lu- 
gar. Hue/ Charles 
Haddon-Ciave a 
bisa cli e min- 
isterio di De- 
fensa Britanico 
a actua den con- 
sonancia cu ley 
ora cu nan a 
dicidi pa du- 
rante e Wéganan 
Olimpico di e ve 
rano aki pa coloca 
misilnan tera-aire 


riba e dak di e toren Fred 
Wong na di diesshete piso 
cu ta keda den e parti oost 
di London. ii residente- 
nan a opone fuertemente 
contra e misilnan, paso- 
bra nan casnan por bira 
obhetivo blanco pa teror- 
istanan. H luiez no a bay 
di acuerdo cll esaki, 


Mladic a menaza di mata tur hende 


Den Haag - Ratko 
Mladic a menaza pa e 
genocidio di Srebren- 
ica di mata tur hende 
den e parii Oosi di 
enclavenan di Bosnia. 
Esaki David Harland a 
declara diamars como 
segundo testigo den 
e proceso contra di e 
ex Uder di ehercito 
Serbo-bosnio dilanti e 
tribunal di Jugoslavia. 
Harland tabata oficial 
di poder di paz di Na- 
cionnan Uni Unprofor 
na Sarajevo durante 
c gucra y tabatin na 
1993 te cu 1995 mas 
o menos binti reunio- 
nan den c calidad cy 
cu Mladic. E general 
tabata un biaha rabia 
cu musulmannan a 


nenga libera un grupo 
Serbo di presonan di 
guera. Mladic a ine- 
naza segun e den e 
tempo ey di mata tur 
hen d e n a S reb ren ica, 
Zepa y Gorazde, cu ex- 
cepcion di muchanan. 
Segun Harland esey 
ta cuadra cu e patron 
di conducia di Mladic 
durante reunionnan: 
primeramente e ta 
sinta silenciosamente 
scuchando su intcr- 
locutornan y ta tuma 
algun nota. Despues e 
Io tuma palabra, hopi 
biaha agresivamente 
y cu apenas amenaz- 
anan dirigi na musii]- 
mannan di Bosnia y 
di Nacionnan Uni. H 
discursonan di e gcn- 


eral tabata a menudo 
yena cu expresionan 
tocante historia di 
Balkan. Den su dis- 
curso regularmente e 
tabata trata di logica- 
mcnte puntonan no 
bon conecta cu otro. 
Segun Harland e gen- 
eral tabatin su mando 
co mp le tame nte bou 
di sll control. Nan 
tabata tira un prome- 
dio di iii il proyectilnan 
diariamente y otro 
proyect i l n an peligroso 
riba Sarajevo. .Mas di 
mitad di c bombarde- 
onan aki regularmente 
no Labatin ningun 
meta da militar, segun 
e neozelandes nobo, 
pero tabata solamente 
destina pa tcrorisa e 

Ethan Westera-Arub an Champion Slalom and 
Freestyle na caminda pa Italia 



STA. CRUZ 
Diadomingo, Juli 8 Ethan 
Westera, 14 aña World 
Champion Slalom and 

2011 World Champion 
Freestyle ta bay biaha 
pa Torbole, na Italia pa 
defende su titulo na e 
toernooi IFCA World 
Slalom Championship 

2012 cual ta di 9 Juli pa 14 


Juli. Prome cu Fli-Winds 
a finaliza dialuna, Ethan 
a logra Prome lugar den 
categoria Free style abao 
di 17 aña - Prince of the 
Fluts. Pa motibo di e World 
Championship Slalom na 
Italia, Ethan no a participa 
den su categoria y edad 
den Slalom na Fli Winds 
e aña aki. Durante e 


ultimo weekend Ethan a 
logra prome lugar overall 
den e “National results 
of Slalom and Freestyle 
competitions from 

season Aug 2011 te Juni 
2012” cu ta organiza pa 
Aruba Windracers Club. 
Eynan e a demostra 
consistencia den su 
trainingnan y resultado 
satisfecho sigur durante 
henter aña. Na April 2012 
Ethan a ricibi premiacion 
di Copa Felipe B.Tromp 
como deportista abao 
di 15 aña, el’a demostra 
dedicacion, talento, 
diversidad y logro den 
deporte di windsurf 
na nivel nacional y 
internacional. Tambe el’a 
alcanza premiacion den 
excelencia pa deporte 
como deportista di aña 
den categoria abao di 15 
aña y premio estimula 

Britannta 


di Afl 1.000,00, cual ta 
bay yuda cubri un parti 
di gasto pa e viahe pa 
Italia. Na Mei Ethan a 
competi na Curaçao 
Challenge den categoria 
riba di 16 aña cu un 
paar di competidornan 
profesional. Eynan 

el’a competi fuerte y 
mentalmente bao di 
un presion grandi di 
competidornan cu un 
nivel halto. Su resultado 
tabata hopi prometedor 
riba podium, pa asina 
bay cu e puesto den di 
3 lugar. Na Freestyle 


el’a alcanza di 6 lugar 
bao di e competidornan 
profesional manera: Kiri 
Thode, Bjorn Saragoza, 
Amado Vrieswijk di 
Bonaire y Quincy 
Offringa di Aruba. Cu un 
edad asina jong y cu 
hopi titulo ya caba den su 
poder Ethan a alcanza di 
yama atencion di algun 
compania pa e aña aki 
y haya oportunidad y 
contract nobo pa cambia 
su main sponsor den e 
team de windsurf pa e 
famoso brand Starboard 
y pa Vela LOFT. 

Guia deportivo ta 
informa for di Costa 
Rica! 

Aruba a perde su invicto contra Virgen 
Islands cu e score di 5 pa 1 


STA. CRUZ -Un virgen 
Island cu a hunga hopi 
agresivo den inicio di 
e partido y corriendo e 
basenan di tal forma cu 
tabata pone nan mes 
den posición pa anota. 
Dos eror costoso tambe 
a duna Virgen Islands e 
luho pa pika dilanti riba 
nos selección nacional. 
Perdiendo e partido aki 
ta pone Virgen Islands cu 
un promedio mas abao 
cu careda en contra cu 
e otro dos contrincante 
ta y clasifica promer. 
Aruba cu a gana Corsou 
ta haya e oportunidad pa 
clasifica na e segundo 
lugar den Pool B. Awor 
mester warda ainda e 
resultado di Venezuela y 
Panama pa waak kende 
ta termina prome y 
segundo lugar den Pool 
A.Semie Final ta stipula 
pa cuminsa 11’or ora di 
Aruba, pues di e forma 
aki nos lo haya sa kende 
lo ta e siguiente rival 
di Aruba riba tereno. 
Awe Guia Deportivo 
lo anuncia atraves di 
107.5, Top FM/ Rumba 
y riba e red di telefoon. 
Resumen di e partido 
tabata lo siguiente: 


Virgen Island 5 careda, 
8 hit, 1 eror, 5 LOB y 
mandando 32 bateador 
den a caha di bateo. 
Pitcher ganador Kelany 
Luke. Mihor bate Terrel 
Wilson 3-2. Pa Aruba: 

I careda, 8 hit, 2 eror, 

II LOB y mandando 34 
bateador den a caha di 
bateo. Picher perderor. 
Edmar Tromp cu a haya 
relevo di Jeandrick 
Oduber. Mihor batenan 
ta: Ryan Oduber 4-1, 
Edmar Tromp 3-1, 
Sharif Arends 4-2, Luis 
Gonzales 2-1, Jirvin 
Peña 1-1 y Albert Pop 
2-1. Awe ta un dia liber 
pa nos muchanan y 
sperando di e forma aki 
riba e wega diabierna pa 
11’or di mainta, segun e 
schedule. Naturalmente 
nos ta invita bo persona 
pa scucha e partido 
atraves di 107.5 FM y 
Top FM /Rumba. 

Bueno, amante di 
baseball danki pa boso 
sosten y saludos durante 
e transmision. 

Saludos deportivo, Betto 
Roga, Luis Oduber, 
Serio Romney y Alex 
Falconi. 


EQUIPO U-18 Dl MILAN 
J UNIOR CAMP CORSOU Y 
ARUBA (DUTCH CARIBBEAN) 
SUB-CAMPEON AC MILAN 
CONTINENTAL CUP 2012 



STA. CRUZ - Ayera e 
equiponan di AC Milan 
Junior Camp Curaçao y 
Aruba cu a participa na 
e torneo internacional 
di AC Milan Continental 
Cup 2012, na Cleveland, 
Ohio a regresa cu bon 
resultado. E torneo 
tabata di 5 pa 8 di Juli 
ultimo. 70 hungado 
hubenil di Curaçao, 
Aruba, Hulanda, 

Bonaire, St. Maarten y 
Spaña a forma parti di 
e cuatro equiponan (U- 
12, U-14, U-16, U-18), 
bao nomber di Milan 
Dutch Caribbean. E 
equipo di U-18 a logra 
keda Sub-Campeon di 
e torneo despues di un 
wega dramatico contra 
Ruwanda. E Equipo di 


U-14 team a yega semi- 
final y U-16 a keda na di 
5 lugar den su categoria 
(despues di un protesta 
cu no a ser honra) U-12 
no a logra yega semi- 
final, pero si a goza di 
hopi simpatia cerca e 
publico cu a asisti na e 
weganan. Riba e portret 
e Equipo di U-18 cu 
nan trofeo. Diferente 
coach di universidadnan 
Mericano a mustra 
interes pa recluta un 
of mas hungador di 
Curaçao y Aruba y lo 
sigui cu e tramitenan 
necesario pa logra cu 
un of mas hungador 
lo por haya beca pa 
bay studia y hunga na 
Merca. E proyecto aki 
a demostra un biaha 


mas cu ta importante 
pa nos atletanan hanja 
oportunidad pa profila 
na nivel internacional pa 
asina tin contactonan 
importante pa nan 
estudio y carera den 
futuro. Diferente 

sponsor a haci e viahe 
y participacion di e 
equiponan aki posibel, 
entre nan Refineria 
Isla, Centrale Bank 
van Curaçao en Sint 
Maarten, First Caribbean 
Bank, Apache Heavy 
Equipment, Citizens 
Insurance, FATUM, 
CAMS, y Gobierno 
di Aruba. Diahuebs 
proximo, dia 12 di Juli, 
tin e ultimo tryout pa e 
AC Milan Junior Camp 
Aruba 2012 na Stadion 
Guillermo Trinidad. E 
tryout ta cuminsa 3’or 
y ta termina 5’or. Pa 
inscripcion yama 730- 
0054 of 592-5502. 
Dialuna 23 di Juli e camp 
di Aruba ta cuminsa. 
Ahinda tin oportunidad 
pa inscribi. Pa mas 
informacion por bel 
730-0054 of 592-5502 
of mail cams@curlink. 
com of bishita website 
www.camscuracao.com 



Prestamo inmediato riba cualkier articulo, manera 

ORO, AutO y ApOratOnan EleCtrOnico y Cualkier 
artlculo pa Cu bo tin balor. 

Purba bo mes! 


OROCASH" 

COMPRA Y VENTA 

HABRI 7 DIA Dl SIMAN 


Bin cerca nos! 

Nos tin e mihor price 
pa cumpra bo ORO 


8:00 AM a 10:00 PM Telf: 582 . 49.89 


Ay. AloTromp Nro 2 Edif. 


Kini kini 


i Tromp 
Oranjés 


stad. Aruba 

Ya a haci varios subsidio den e prome mita di aña 2012 

Comision di Subsidio ta inyecta mas di 3 miyon den 

deporte e aña aki 

Cu fondonan cu e ta ricibi for di Fundacion Lotto pa Deporte 



STA. CRUZ — Minister 
di Deporte y Fundacion 
Lotto pa Deporte desde 
aña 2010 ta hibando un 
maneho di transpariencia 
informando e pueblo 
tocante subsidio 

pa Deporte na nos 
federacionnan local. 
Tur hende sa di e 
problema cu a surgi na 
aña 2011 cu Fundacion 
Lotto pa Deporte pero 


toch Gobierno door 
e trabou inmenso di 
Minister di Deporte 
a logra entrega Afl. 
2.300.000,= pa medio 
di Comision di Subsidio 
na e federacionnan y 
pa asina cumpli cu nan. 
Pa aña 2012 Comision 
di Subsidio den su 
constelacion nobo cu 
Minister a instala a bin 
cu algun cambio cu 


cual e federacionnan 
mester tene bon cuenta 
cu esakinan. Algo 
nobo cu e Minister a 
introduci ta e programa 
financiero “Twinfield” pa 
tur nos federacionnan 
pa asina fortifica 
nan administracion 
financiero. Tambe 
Comision Tecnico 
encabesa door di sr. 
Chu Halabi ta trahando 


di cerca cu nos 
federacionnan pa asina 
yuda hisa e nivel di nos 
deporte aki na Aruba. 
Comision di Subsidio 
den su maneho pa 
reparti e fondonan di 
subsidio na un manera 
transparente a pone 
cierto criterianan. Por 
ehempel tin palabracion 
cu cada federacion pa 
haya un suma pa bay 
competi den exterior 
mester entrega nan plan 
di trabou, nomber di 
atletanan den seleccion, 
invitacion oficial etc. no 
mas tarda cu 3 siman 
prome cu e evento, pa 
haya un conseho di 
Comision Tecnico. Si 
un federacion no cumpli 
cu esaki lo e no ricibi e 
subsidio pidi. E aña aki no 
tin cambio di destinacion 
di placa cu a haya pa 
cumpra material, of pa 
curso of clinics, ya cu 
pa e aña aki Comision a 
enfoca riba hubentud y 
nan desaroyo den cada 
ramo di deporte. Pues pa 
forma mas entrenador, 
referee y dirigente y 
cumpra material pa e 
hobennan por train y 
asina hiba e disciplina 
di e deporte specifico 
na un otro nivel. E 
comision di subsifio ta 
masha contento di por 


a aporta na Taekwondo 
cu Afl. 44.250 te cu luna 
di juni 2012, mientras 
cu ya caba a aproba 
un presupuesto di Afl. 
459.975.00 pa cu e 
disciplina di deporte 
aki. Otro deportenan 
cu tambe ta conta cu e 
Comision di Subsidio 
pa nan eventonan ta 
Zwembond cu ya a 
ricibi Afl. 156.600 pa e 
aña aki, Wielerbond cu 
a ricibi Afl. 47.182.30, 
Lifida (Futbol Infantil) cu 
a ricibi Afl. 91.913.60 y 
Baseball cu a conta caba 
cu Afl. 30.325.00. Na tur 
e aña aki e Comision di 
Subsidio lo yuda deporte 
cu no menos di Afl. 
3.604.513.02 cu sin duda 
lo aporta na formacion 
di nos deportistanan en 
general. Ta intencion di 
Comision di Subsidio 
pa regularmente 

informa comunidad di 
e desaroyonan den 
deporte y pa cu subsidio 
na federacionnan 

deportivo. Di e forma 
aki tambe comunidad 
ta mas na altura y bon 
consciente cu kico e 
Comision di Subsidio ta 
haci cu e fondonan cu 
e ta genera entre otro 
di donacion di Lotto, e 
loteria di Aruba. 

“Laga tur locual cu ta spera mi ta bunita, 

Laga tur locual cu mi encontra na caminda ta bunita, 
Laga tur locual cu ta rondona mi ta bunita, 

Laga tur locual mi ta laga t’ras keda bunita, y laga 
esakinan termina den tur buniteza” 

Gradicido na nos bon Dios cu a duna nos un tata y 
abuelo asina bondadoso. Nos ta anuncia cu a bay 
laga nos na edad di 85 aña nos tata y abuelo stima 

Sr. Leonardo 
Henriquez 

Mihor conoci como: “Nai” 

Ex Empleado di Lago 

Na nomber di su 
Yiunan: Reynalda (Echi) y 
yiu na Hulanda 
Yvonne y yiu 
Ronny y yiu 



Nietonan stima: Jeremy y Karin na Hulanda 
Rodrick y Natascha na Hulanda 
Reginald na Hulanda 

Ex Suegro:Ruben Kock 
Ex Suegra: Magdala Hoefnagel 

Rumannan: Gabriel Henriquez y famia 
Nicolaas Henriquez y famia 
Nicomeda Rollock y famia 
Colastica Henriquez y famia 


Swa y cuñanan: Shon Tang Croes y famia 

Alberto de Cuba y famia 

Demetro de Cuba y famia 

Jossy de Cuba y famia 

Philomena Geerman y famia na Hulanda 

Juan de Cuba y famia 

Carmen Henriquez y famia 

Jerry Fingal y famia 


Tanta: Sra. Maria Geerman y famia 


Sobrino y sobrinanan, prima y primanan, tur su 
ihanan, comer y compernan, 

Bon bisiñanan: Chichi Croes y famia, Chito Angela y 
famia, Linda Rasmijn y famia 
Bon amigo y amiganan di grupo flor di Violeta 
Demas famianan: Henriquez, de Cuba, Hernandez, 
Koolman, Croes, Geerman, Rollock, Maduro, Angela, 
Peterson, Quandus, Rasmijn, Kock, Ras, Danje 
Disculpa nos si den nos tristeza nos por a lubida di 
menciona algun famia of conocir 
Acto di entiero ta tuma lugar diabierna 13 di Juli 
2012 pa 4’or pm na misa Sagrado Curazon di 
Hesus na Savaneta. Despues lo sali pa Santana 
Catolico na Savaneta. Nai lo ta reposa for di 12:00 
di merdia na Cas Savaneta 40-A y for di 2’or 
di atardi den misa Sagrado Curazon di Hesus. 

Adres pa condolencia: Ad Patres Funeral Home 
Diahuebs 12 di Juli 2012 di 7’or pm pa 9’or pm Staff 
y personal di Ad Patres Funeral Home ta extende 
nos mas sincero condolencia na famia di e fayecido. 
Condolencia por wordo manda riba nos e-mail 
adress of website www.adpatres.webs.com 


“Dios ta amor.y amor ta Dios, 

maske mi no tan a e mundo aki, tur 
dia lo mi ta banda di boso Curazon, 
mi por stens di loke Señor ta hasi” 
Salmo 33 

Cu profundo tristeza pero conforme cu 
boluntad di Dios, nos ta anuncia cu a 
fayese cristianamente : 

Juan Facundo 
Ridderstap 

mihor conoci como 
“Juancho of Pachi” 

Ex Schutterij, Aruba 
Ex Empleado di Lago 
*13-06-1924 t 09-07- 
2012 

Na nomber di: 

Su Esposa: Elizabeth 
“Isha 6 Machi” Ridderstap-Croes 

Yiunan:Angela y Roque Croes-Ridderstap 
(na Hulanda) 

t Maria y Rafael Laclé-Ridderstap 
Freddy y Marianita Ridderstap-Croes 
Jolanda y Ramiro Kock-Ridderstap 
Mirto y Mariela Ridderstap-Henriquez 
Edwin y Sonia Ridderstap-Dania 
Sonia y Frido Werleman-Ridderstap 

Nieto y nietanan: Yelitza y Richard (na 
Hulanda), Alvin y Edelweis, Merveline y 
Ricky , Elvis (na Hulanda), t Ethlin, Leidy 
“Mayla”, Robert y Roosje, Rosethy y Gento 
Randy, EldwinDanny y Jolanda, So-Ann, 
Gaudy, t Wilbert, Rodney (na Hulanda) 
Xina y Chris, Gregory y Sue Jean 

Bisanieto/a nan: Melisa, Rianne, 
Merveline, Etline, Edmar, Gerald, 
Danny,Jilly-ann, Ligionso, Shaneyda, 
Jusneydi, Joselin, Destiny, 
Raymir,Georshua, Shawn, Brandon. 
Ruman: Graciela Ridderstap 
Cuñanan, sobrino y sobrinanan, ihanan, 
primo y primanan, comer y compernan, 
bisiñanan, 

Ex ajudante: Yuri Garcia y demas 
conocirnan. 

Famia: Ridderstap, Croes, Laclé, Kock, 
Henriquez, Dania, Werleman, Figaroa, 
Gibbs, Koolman, Gil, Lejuez, Feliciano, 
Dirks, de Cuba, Ras, Geerman, Kelly. 
Disculpa nos si den nos tristesa nos por a 
lubida un of otro famia. Ta invita pa e acto 
di entiero cual lo tuma lugar diasabra 
14 di Juli 2012 di 2’or pa 4’or di atardi 
na Aurora Funeral Home, despues 
saliendo pa Santana Catolico “De 
Vries” na Sta. Cruz. For di 2’or di atardi 
e restonan mortal di nos difunto stima 
lo ta reposa na Aurora Funeral Home. 
Adres pa condolencia: Diahuebs 12 di juli 
2012 Piedra Plat 124 Di 7:00 - 9:00 pm 
Diabierna 13 di juli 2012 Aurora Funeral 
Home, Cumana 76 di 7:00 - 9:00 pm 
Despues di entiero nos no por risibi bishita 
di condolencia na cas. 



Gradicimento 

Nos kier a gradici tur esnan cu di un 
of otro forma a compaña nos durante 
fayecimento y entiero di nos yiu, tanta, 
sobrina, ruman y amiga stima: 

Suhail Soraya 
Vrolijk 

Un palabra di danki ta bai na tur famia, 
bisiña, amigonan, conocinan, jufrouw- 
y clientenan di Scol Man na Obra 
cu a compaña nos y cu a duna nos 
gran sosten durante e dianan dificil 
aki. Un danki di curason na tur esnan 
cu a yama, bishita, manda e-mail, 
carchi, telegram, krans, ping, message 
riba telefon y facebook, y a tene nos 
den oracion. Un danki special ta bai 
pa Pastor Frederick Kelly di Iglesia 
Bon Nobo cu e bunita palabranan di 
encurashamento. Boso muestra di 
atenshon, sosten y presencia a nifica 
hopi pa nos y lo keda semper graba den 
nos curason. 

Francisco (Fico) Vrolijk y famia. 







çéwiml 


Gradicimento y Invitacion 

\los ta gradici tur hende cu di un of otro forma a 
compaña nos den e momentonan dificil durante 
fayecimento y entiero di nos querido defunto: 


Felix Henricus 

Un danki ta bay na tur 
esnan cu a haci yamada, 
cu a manda telegram 
y flornan. Un danki 
special na pastoor Jairo 
Maduro pa su bunita 
colaboracion, tambe 
Obispo Mgr. Luis Secco 
cu a precidi e Santa 
Misa hunto cu pastoor Spilla y Pastor Andres. 
Na tur grupo pastoral y apostolado di Iglesia 
Catolico. Nos ta gradici personal di Emergencia 
di IMSAN y enfermeranan di Medium Care 
di Hospital pa nan bon trato. Danki na staff 
y personal di Aurora Funeral Home pa nan 
excelente servicio. Alavez nos ta invita un y tur 
pa un santo Sacrificio di Misa cu lo tuma lugar 
na Misa Cristo Rey na Brasil: 

- Diabierna, 13 di Juli pa 7:00 pm, despues di 
misa lo tin resamento di 

Rosario na cas: Pos Chiquito 89-C. 

SOLfiu 


Tibisay Croes- 
Geerman a gradua 
na Hulanda 



STA. CRUZ 
Recientemente na 

Hulanda, Tibisay Croes 
- Geerman a ricibi su 
diploma den Bachelor 
of Applied Science (B. 
AS.) y a haya e titulo 
Ingenieur (ing.) den 
Biologie en Medisch 
Laboratoriumonderzoek 
na Saxion Hogeschool, 
Enschede. El’a ricibi su 
diploma den e stadion 
di FC Twente unda 


su esposo Raymond 
Croes, yiunan Giannina 
y Taminah Croes, 
mayornan Doris y Johnny 
Geerman y conocirnan 
tabata presente. Un 
felicitacion ta bin di 
su esposo, yiunan, 
mayornan, ruman, welo 
y welanan, suegro y 
suegra, swa y cuña y 
demas famia cu e logro 
aki. 



Un otro aña escolar exitoso pa muchanan "Scol Scucha Nos" 

hunto cu Quota Club 


Quota a prepara actividad 
educativo pa e muchanan di 
Scol Scucha Nos pa cera nan 

aña escolar 



STA.CRUZ-Emuchanan 
di Scol Scucha Nos a 
bishita Fantastic Garden 
caminda nan a haya un 
bunita recorido den jardin 
cu splicacion amplio di 
sr. Giovanny y despues a 
haya workshop cerca sra. 
Ana Lis, kenda a siña e 
muchanan con ta planta y 
cuida mata. E muchanan 
a siña y goza un mundo 
cu plantamento di mata. 
Hunto cu e maestranan 


y cu e miembronan 
di Quota. Despues e 
muchanan por a bay 
hunga y come na Taco 
Bell caminda cu Quota 
a haci entrega di regalo 
na tur e muchanan. Cada 
mucha a haya un tas y 
tambe material pa school 
pa asina na cuminsa 
aña escolar nobo bon 
prepara. E docentenan 
tambe a haya un cariño 
for di Quota pa asina 


gradicinan nan pa nan 
pasenshi, dedicacion y 
amor pa e muchanan. 
Quota ta felicita e 
muchanan pa e tremendo 
aña y un danki na tur e 
miembronan di Quota 
cu tabata presente e 
mainta pa comparti e 
bunita mainta aki cu e 
muchanan y deseando 
nan un dushi vakantie! 
























































